
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 166 

28 Αυγούστου 2014 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ, 99 
Οργανισμός του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 54 «Περιεχόμενο, έγκριση και τροπο¬ 
ποίηση Οργανισμών» του ν. 4178/13 «Αντιμετώπιση της 
Αυθαίρετης Δόμησης - Περιβαλλοντικό Ισοζύγιο και άλ¬ 
λες διατάξεις» (ΦΕΚ Α' 174), όπως τροποποιήθηκε με τις 
διατάξεις των άρθρων 27 του ν. 4210/2013 (ΦΕΚ 254 Α'), 55 
του ν. 4238/2014 (ΦΕΚ 38 Α'), 46 του ν. 4250/2014 (ΦΕΚ 574 
Α'), 26 του ν. 4272/2014 (ΦΕΚ 145 Α') και 7 του ν. 4275/2014 
(ΦΕΚ 149 Α') και ισχύει. 

β. του άρθρου 35, παρ. 4, του ν. 4024/2011 «Συνταξιοδοτι- 
κές ρυθμίσεις, ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις, εφαρμογή του μεσοπρόθε¬ 
σμου πλαισίου δημοσιονομικής στρατηγικής 2012- 2015» 
(Α' 226) και του άρθρου 10 του ν. 4210/2013 «Ρυθμίσεις 
Υπουργείου Διοικητικής Μεταρρύθμισης και Ηλεκτρονι¬ 
κής Διακυβέρνησης και άλλες διατάξεις» (Α' 254), 

γ. του άρθρου 21 του ν. 4048/2012 «Ρυθμιστική Διακυ¬ 
βέρνηση: Αρχές, Διαδικασίες και Μέσα Καλής Νομοθέ¬ 
τησης» (Α' 34), 

δ. του άρθρου 12 του ν. 3492/2006 «Οργάνωση συστή¬ 
ματος ελέγχου για τη διασφάλιση της χρηστής δημο¬ 
σιονομικής διαχείρισης του Κρατικού Προϋπολογισμού 
και των εκτός του Κρατικού Προϋπολογισμού φορέων 
και άλλες διατάξεις» (Α' 210), 

ε. της παρ. Β του άρθρου πρώτου του ν. 4152/13 
«Επείγοντα μέτρα εφαρμογής των νόμων 4046/2012, 
4093/2012 και 4127/2013» (Α' 107), 

στ. των άρθρων 2 και 3 του π.δ. 65/2011 «Διάσπαση του 
υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης» (Α' 147), 

ζ. του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153), 

η. της υπ’ αριθ. Υ301/25.6.2013 απόφασης του Πρωθυ¬ 
πουργού «Καθορισμός της σειράς τάξης των Υπουρ¬ 
γείων (Β' 1594), 


0. της υπ’ αριθ. Υ48/9.7.2012 απόφασης του Πρωθυ¬ 
πουργού περί καθορισμού αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα (Β' 
2105), 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, όπως κωδικοποιήθηκε 
με το άρθρο πρώτο του π.δ. 63/2005 (Α' 98), 

3. Το γεγονός ότι από τις διατάξεις του παρόντος 
διατάγματος δεν προκαλείται πρόσθετη επιβάρυνση 
του κρατικού προϋπολογισμού, 

4. Την από 20/12/2012 απόφαση του Κυβερνητικού 
Συμβουλίου Μεταρρύθμισης, που αφορά στις μεταρ¬ 
ρυθμίστηκες δράσεις του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, όπως 
τροποποιήθηκε με την από 27/03/2014 όμοια. 

5. Την 146/2014 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης και 
του Αναπληρωτή Υπουργού Οικονομικών και αποφα¬ 
σίζουμε: 

ΜΕΡΟΣ ΠΡΩΤΟ 

ΑΠΟΣΤΟΛΗ - ΔΙΑΡΘΡΩΣΗ ΥΠΗΡΕΣΙΩΝ - 
ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

Άρθρο 1 

Αποστολή του Υπουργείου 

Αποστολή του Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης (εφεξής Υ.Δ.Μ.Η.Δ) 
είναι η διαρκής αναβάθμιση του προσωπικού, της οργά¬ 
νωσης και λειτουργίας της Δημόσιας Διοίκησης, μέσα 
από το σχεδίασμά και την υλοποίηση μεταρρυθμιστικών 
πολιτικών. Για την επίτευξη της αποστολής, το Υπουρ¬ 
γείο, έχοντας επιτελικό και συντονιστικό, προς τους 
φορείς του Δημοσίου, ρόλο προωθεί: 

α) την αξιολόγηση και τον εκσυγχρονισμό των δο¬ 
μών και των αρμοδιοτήτων της Δημόσιας Διοίκησης 
με στόχο τη βέλτιστη λειτουργία της, την άρση των 
δυσλειτουργιών και των επικαλύψεων και την ενίσχυση 
της συνεργασίας μεταξύ των υπηρεσιών της, 

β) τη συνεχή βελτίωση των διοικητικών διαδικασιών 
και την προώθηση της πολιτικής για την Ηλεκτρονική 

Διακυβέρνηση, με στόχο την προσαρμογή και αναβάθ¬ 
μιση των παρεχόμενων υπηρεσιών του Δημοσίου στις 
εξελισσόμενες απαιτήσεις των πολιτών, της κοινωνίας 
και της οικονομίας, 

γ) την αποτελεσματική διαχείριση και ενδυνάμωση 
του ανθρώπινου δυναμικού, με στόχο την αύξηση της 
αποδοτικότητας και την ενίσχυση του επαγγελματισμού 
στη Δημόσια Διοίκηση. 

Αρθρο 2 

Διάρθρωση Υπηρεσιών 

1. Το Υπουργείο Διοικητικής Μεταρρύθμισης και Ηλε¬ 
κτρονικής Διακυβέρνησης έχει την ακόλουθη διάρθρωση: 

α) Πολιτικά Γραφεία Υπουργού και Υφυπουργού 
β) Γ ραφείο Γ ενικού Γ ραμματέα 
γ) Γ ενική Διεύθυνση Οικονομικών και Διοικητικών Υπη¬ 
ρεσιών 

δ) Γ ενική Διεύθυνση Μεταρρυθμιστικής Πολιτικής και 
Ηλεκτρονικής Διακυβέρνησης 
ε) Γ ενική Διεύθυνση Διοίκησης Ανθρώπινου Δυναμικού 
στ) Αυτοτελές Τμήμα Κοινοβουλευτικού Ελέγχου, υπα¬ 
γόμενο στον Υπουργό 

ζ) Αυτοτελές Τμήμα Νομοθετικής Πρωτοβουλίας, υπα¬ 
γόμενο στον Υπουργό 

η) Αυτοτελές Τμήμα Εσωτερικού Ελέγχου, υπαγόμενο 
στον Υπουργό 

2. Στο Υπουργείο Διοικητικής Μεταρρύθμισης και Ηλε¬ 
κτρονικής Διακυβέρνησης υπάγονται σύμφωνα με τις 
σχετικές κείμενες διατάξεις: 

α) το Σώμα Επιθεωρητών - Ελεγκτών Δημόσιας Διοί¬ 
κησης (ν. 2477/1997/Α' 59) 

β) η θέση του Γ ενικού Επιθεωρητή Δημόσιας Διοίκη¬ 
σης (ν. 3074/2002/Α' 296). 

γ) Το Εθνικό Τυπογραφείο (π.δ. 188/1996/Α' 146 και 
άρθρο 1 του ν. 3469/2006/Α / 131) 

3. Στο Υπουργείο Διοικητικής Μεταρρύθμισης και Ηλε¬ 
κτρονικής Διακυβέρνησης λειτουργούν επίσης, σύμφωνα 
με τις κείμενες διατάξεις: 

α) Γ ραφείο Νομικού Συμβούλου 
β) Υπηρεσία Επιτρόπου Ελεγκτικού Συνεδρίου 
γ) Υπηρεσία Δημοσιονομικού Ελέγχου 
δ) Γ ραφείο Τύπου 

Αρθρο 3 

Πολιτικά Γραφεία Υπουργού και Υφυπουργού 

Στα Πολιτικά Γραφεία, τα οποία επικουρούν τον 
Υπουργό και τον Υφυπουργό στο έργο τους, ανήκει με¬ 
ταξύ των άλλων η μελέτη θεμάτων και η συγκέντρωση 
των αναγκαίων στοιχείων, προς ενημέρωσή τους, κατά 
την εκπλήρωση των καθηκόντων τους, η επιμέλεια της 
αλληλογραφίας τους, η τήρηση του προσωπικού τους 
πρωτοκόλλου, η φροντίδα για ό,τι αφορά την επικοι¬ 
νωνία τους με τους βουλευτές, τους πολίτες, τους εκ¬ 
προσώπους των κοινωνικών φορέων και τους δημόσιους 
γενικά λειτουργούς, καθώς και η μέριμνα για τη σωστή 
εκπλήρωση των εθιμοτυπικών τους υποχρεώσεων. Σε 
ό,τι αφορά την οργάνωση και τη λειτουργία τους, διέ- 
πονται, από τις κάθε φορά, ισχύουσες διατάξεις. 

Αρθρο 4 

Γ ραφείο Γ ενικού Γ ραμματέα 

Το Γραφείο επικουρεί τον Γενικό Γραμματέα στην 
άσκηση των καθηκόντων του, έχει την επιμέλεια της 


αλληλογραφίας του και της τήρησης των σχετικών 
αρχείων και στοιχείων, οργανώνει την επικοινωνία του 
με τις υπηρεσίες και τους πολίτες, διέπεται δε, σε ό,τι 
αφορά την οργάνωση και τη λειτουργία του, από τις 
κάθε φορά ισχύουσες διατάξεις. 

ΚΕΦΑΛΑΙΟ Β' 

Γ ενική Διεύθυνση Οικονομικών 
και Διοικητικών Υπηρεσιών 

Αρθρο 5 

Σκοπός - Διάρθρωση 

1. Στρατηγικός σκοπός της Γενικής Διεύθυνσης Οι¬ 
κονομικών και Διοικητικών Υπηρεσιών είναι η εύρυθμη 
διοικητική και οικονομική λειτουργία του Υπουργείου 
και ειδικότερα: 

α) Ο σχεδιασμός και η εφαρμογή της πολιτικής για τη 
διοίκηση του ανθρώπινου δυναμικού του Υπουργείου. 

β) Η διασφάλιση της χρηστής δημοσιονομικής δια¬ 
χείρισης, η παρακολούθηση της ορθής εκτέλεσης του 
Προϋπολογισμού και του Μεσοπρόθεσμου Πλαισίου Δη¬ 
μοσιονομικής Στρατηγικής (Μ.Π.Δ.Σ.) του Υ.Δ.Μ.Η.Δ και 
η αξιόπιστη παροχή σχετικών οικονομικών στοιχείων. 

γ) Ο αποτελεσματικός συντονισμός, καθοδήγηση και 
εποπτεία όλων των υπηρεσιών του Υ.Δ.Μ.Η.Δ και των 
εποπτευόμενων και ειδικών φορέων σχετικά με την ορθή 
και ενιαία οικονομική λειτουργία και διαχείριση, καθώς 
και ο έλεγχος των οικονομικών λειτουργιών τους, με 
γνώμονα την αποτελεσματική αξιοποίηση και εξοικο¬ 
νόμηση πόρων και την ορθή εκτέλεση των προϋπολο¬ 
γισμών, σύμφωνα με τις γενικές αρχές του δημοσιο¬ 
νομικού δικαίου και των κατευθυντήριων οδηγιών του 
Γ ενικού Λογιστηρίου του Κράτους (Γ.Λ.Κ.) 

δ) Η επίβλεψη της εφαρμογής των μεταρρυθμίσεων 
στο Υ.Δ.Μ.Η.Δ. 

ε) Ο σχεδιασμός, προγραμματισμός και η διαχείριση 
του υλικού και των υποδομών του Υπουργείου. 

2. Η Γενική Διεύθυνση Οικονομικών και Διοικητικών 
Υπηρεσιών συγκροτείται από τις ακόλουθες τρεις (3) 
Διευθύνσεις: 

α) Διεύθυνση Προϋπολογισμού και Δημοσιονομικών 
Αναφορών 

β) Διεύθυνση Προμηθειών, Υποδομών και Διαχείρισης 
Υλικού 

γ) Διεύθυνση Διοικητικών Υπηρεσιών 
Αρθρο 6 

Διεύθυνση Προϋπολογισμού 
και Δημοσιονομικών Αναφορών 

1. Οι Επιχειρησιακοί Στόχοι της Διεύθυνσης είναι: 

α) Η διασφάλιση της χρηστής δημοσιονομικής διαχεί¬ 
ρισης και η αξιόπιστη παροχή πληροφοριών. 

β) Ο σχεδιασμός, προγραμματισμός, διαχείριση και 
παρακολούθηση του Προϋπολογισμού και του Μεσοπρό¬ 
θεσμου Πλαισίου Δημοσιονομικής Στρατηγικής (Μ.Π.Δ.Σ.) 
του Υ.Δ.Μ.Η.Δ και ο συντονισμός των ενεργειών για 
την κατάρτιση των αντίστοιχων προϋπολογισμών των 
εποπτευόμενων και ειδικών φορέων του Υπουργείου. 

δ) Η διασφάλιση της τήρησης των οδηγιών του Υπουρ¬ 
γείου Οικονομικών στην κατάρτιση και εκτέλεση του 
προϋπολογισμού και του Μεσοπρόθεσμου Πλαισίου 
Δημοσιονομικής Στρατηγικής (Μ.Π.Δ.Σ.) του Υ.Δ.Μ.Η.Δ 
και των εποπτευόμενων και ειδικών φορέων. 

ε) Η ορθολογική διαχείριση και υλοποίηση της μισθο- 
λογικής πολιτικής, ο έλεγχος, η οικονομική εποπτεία 
και η αξιολόγηση των δημοσιονομικών επιπτώσεων των 
πολιτικών που ασκούνται από το Υ.Δ.Μ.Η.Δ, καθώς και 
η παραγωγή δημοσιονομικών αναφορών για το σύνολο 
των Υπηρεσιών του. 

2. Η Διεύθυνση Προϋπολογισμού και Δημοσιονομικών 
Αναφορών συγκροτείται από τα εξής (5) πέντε τμήματα: 

α) Τμήμα Τακτικού Προϋπολογισμού και Μεσοπρόθε¬ 
σμου Πλαισίου Δημοσιονομικής Στρατηγικής 
β) Τμήμα Προϋπολογισμού του Προγράμματος Δημό¬ 
σιων Επενδύσεων (Π.Δ.Ε.) 

γ) Τμήμα Οικονομικής Εποπτείας Φορέων, Κρατικών 
Ενισχύσεων και Δημοσιονομικών Αναφορών 
δ) Τμήμα Οικονομικής Διαχείρισης 
ε) Τμήμα Εκκαθάρισης Αποδοχών 

3. α) Αρμοδιότητες του Τμήματος Τακτικού Προϋπο¬ 
λογισμού και Μεσοπρόθεσμου Πλαισίου Δημοσιονομικής 
Στρατηγικής: 

αα. Η κατάρτιση και παρακολούθηση του τακτικού προ¬ 
ϋπολογισμού και του Μεσοπρόθεσμου Πλαισίου Δημοσι¬ 
ονομικής Στρατηγικής (Μ.Π.Δ.Σ.) του Υπουργείου εντός 
των οριζόμενων χρόνων και η συμμόρφωση και παρακο¬ 
λούθηση εναρμόνισης του προϋπολογισμού με το Μ.Π.Δ.Σ. 

ββ. Η συνδρομή στην αξιολόγηση των δημοσιονομικών 
επιπτώσεων των πολιτικών, προγραμμάτων και δράσεων 
του Υ.Δ.Μ.Η.Δ. 

γγ. Η διασφάλιση της εκτέλεσης του Τακτικού προ¬ 
ϋπολογισμού του Υπουργείου, εντός των διαθέσιμων 
πιστώσεων του προϋπολογισμού και των εγκεκριμένων 
ποσοστών διάθεσης καθώς και η έγκαιρη ενημέρωση 
των αρμόδιων φορέων, σε περίπτωση που πλησιάζει η 
κάλυψη των ανώτατων ορίων εκτέλεσης του τακτικού 
προϋπολογισμού τους. 

δδ. Η έγκριση των προϋπολογισμών, των τροποποιή¬ 
σεων αυτών και των απολογισμών των εποπτευομένων 
Ν.Π.Δ.Δ. του Υ.Δ.Μ.Η.Δ. 

εε. Η συνεργασία με το Τμήμα Οικονομικής Εποπτείας 
Φορέων, Κρατικών Ενισχύσεων και Δημοσιονομικών Ανα¬ 
φορών για την παραγωγή, σύνταξη, έλεγχο και επεξεργα¬ 
σία οικονομικών στοιχείων αναφορικά με την κατάρτιση 
και εκτέλεση του Τακτικού προϋπολογισμού του Υ.Δ.Μ.Η.Δ 
β) Αρμοδιότητες του Τμήματος Προϋπολογισμού του 
Προγράμματος Δημόσιων Επενδύσεων (Π.Δ.Ε.): 

αα. Η συγκέντρωση οικονομικών στοιχείων, η επεξερ¬ 
γασία, η κατάρτιση Προγράμματος Δημοσίων Επενδύσε¬ 
ων και τυχόν τροποποιήσεις αυτού, σε συνεργασία με 
τους ειδικούς και εποπτευόμενους φορείς του Υ.Δ.Μ.Η.Δ.. 

ββ. Η παρακολούθηση των ορίων διαθέσεων πιστώ¬ 
σεων και πληρωμών. 

γγ. Η πρόταση για ενδεχόμενη αναθεώρηση του προ¬ 
γράμματος χρηματοδότησης. 

δδ. Η μέριμνα για την εξασφάλιση χρηματοδότησης 
των έργων και των μελετών του προγράμματος. 

εε. Η παρακολούθηση της πορείας εκτέλεσης του 
Π.Δ.Ε. σύμφωνα με τα ανώτατα όρια και τους στόχους 
του ετήσιου προγραμματισμού εκτέλεσης του Π.Δ.Ε. και 
η εισήγηση των αναγκαίων μέτρων για την ομαλή και 
έγκαιρη εφαρμογή του καθώς και η συγκέντρωση των 
στοιχείων που χρειάζονται για το σκοπό αυτό. 

στστ. Η συνεργασία με το Τμήμα Οικονομικής Επο¬ 
πτείας Φορέων, Κρατικών Ενισχύσεων και Δημοσιονομι¬ 
κών Αναφορών για την παραγωγή, σύνταξη, έλεγχο και 


επεξεργασία οικονομικών στοιχείων για την κατάρτιση 
και εκτέλεση του Π.Δ.Ε.. 

γ) Αρμοδιότητες του Τμήματος Οικονομικής Εποπτεί¬ 
ας Φορέων, Κρατικών Ενισχύσεων και Δημοσιονομικών 
Αναφορών: 

αα. Η σύνταξη του Μνημονίου Συνεργασίας με τις αρ¬ 
μόδιες υπηρεσίες του Γ ενικού Λογιστηρίου του Κράτους 
και η παρακολούθηση των τριμηνιαίων στόχων εκτέ¬ 
λεσης του προϋπολογισμού σύμφωνα με τα οριζόμενα 
στις κείμενες διατάξεις. 

ββ. Η σύνταξη των προβλεπόμενων από το ν. 4270/2014 
(Α' 143), Μνημονίων Συνεργασίας που δύναται να συνά- 
πτονται μεταξύ του Υπουργείου και των εποπτευόμενων 
φορέων του. 

γγ. Η καθοδήγηση των εποπτευόμενων και των ειδικών 
φορέων του Υπουργείου κατά τη διαδικασία προετοιμα¬ 
σίας των προβλέψεών τους για το Μ.Π.Δ.Σ και για τον 
προϋπολογισμό, καθώς και για κάθε θέμα που αφορά 
στο Μηνιαίο Πρόγραμμα Εκτέλεσης Προϋπολογισμού 
και τους τριμηνιαίους στόχους εκτέλεσης κάθε φορέα, 
όπως επίσης και η εισήγηση λήψης διορθωτικών μέτρων 
σε περιπτώσεις αποκλίσεων από τους στόχους, σύμφω¬ 
να με τα οριζόμενα στο ν. 4270/2014 (Α' 143). 

δδ. Η συγκέντρωση των αναγκαίων δημοσιονομικών 
στοιχείων από το Μητρώο δεσμεύσεων του Τακτικού προ¬ 
ϋπολογισμού και του Προγράμματος Δημοσίων Επενδύ¬ 
σεων που τηρούν οι εποπτευόμενοι και οι ειδικοί φορείς 
του Υ.Δ.Μ.Η.Δ, με σκοπό την κατάρτιση και υποβολή στις 
αρμόδιες υπηρεσίες του Υπουργείου Οικονομικών των 
προβλεπόμενων τακτικών δημοσιονομικών αναφορών. 

εε. Η συγκέντρωση και επεξεργασία όλων των απαιτού- 
μενων οικονομικών στοιχείων αναφορικά με την κατάρτι¬ 
ση και εκτέλεση του Τ ακτικού Προϋπολογισμού και του 
Προϋπολογισμού Π.Δ.Ε. από τις αρμόδιες υπηρεσιακές 
μονάδες του Υπουργείου, καθώς και από τους εποπτευ¬ 
όμενους και ειδικούς φορείς αυτού, για την παρακο¬ 
λούθηση της οικονομικής διαχείρισης και τη σύνταξη 
και υποβολή των προβλεπόμενων από διατάξεις νόμων 
και εγκυκλίων, δημοσιονομικών αναφορών και εκθέσεων. 

στστ. Ο έλεγχος και η επεξεργασία των απολογιστι¬ 
κών οικονομικών στοιχείων για την εκτέλεση και των 
δύο σκελών του προϋπολογισμού (Τακτικό και Π.Δ.Ε.) 
των εποπτευόμενων και ειδικών φορέων του Υ.Δ.Μ.Η.Δ 
σε συνεργασία με τα αρμόδια Τμήματα της Διεύθυνσης, 
καθώς και του Μεσοπρόθεσμου Πλαισίου Δημοσιονομι¬ 
κής Στρατηγικής (Μ.Π.Δ.Σ.). 

ζζ. Η παρακολούθηση της εξέλιξης των αναλαμβανό¬ 
μενων από τον Γ ενικό Επιθεωρητή Δημόσιας Διοίκησης, 
το Σώμα Επιθεωρητών - Ελεγκτών Δημόσιας Διοίκησης 
και το Εθνικό Τυπογραφείο πιστώσεων, οι οποίοι απο¬ 
στέλλουν σε μηνιαία βάση τα απαιτούμενα στοιχεία 
δημοσιονομικών αναφορών για τις πιστώσεις του φορέα 
που διαχειρίζονται. 

ηη. Η προετοιμασία και η προώθηση σχεδίων, συμπε¬ 
ριλαμβανομένων και σχεδίων νόμων, που αφορούν σε 
διαχείριση ή παροχή κρατικών πόρων και ενδέχεται 
να εμπεριέχουν στοιχεία κρατικής ενίσχυσης με την 
έννοια του άρθρου 107.1 της ΣΛΕΕ για γνωμοδότηση ή 
και έγκριση από την Κεντρική Μονάδα Κρατικών Ενισχύ¬ 
σεων του Υπουργείου Οικονομικών (Κε.Μ.Κ.Ε.) και η υπο¬ 
βολή προτάσεων διόρθωσης και βελτίωσης των σχεδίων 
που προετοιμάζονται από υπηρεσίες του Υπουργείου, 
πριν την προώθησή τους στην Κε.Μ.Κ.Ε. 

θθ. Η εποπτεία και η υποστήριξη των φορέων αρμο¬ 
διότητας του σε ό,τι αφορά την τήρηση των κανόνων 
κρατικών ενισχύσεων, κατά την προετοιμασία και την 
υλοποίηση μέτρων που εμπεριέχουν στοιχεία κρατικής 
ενίσχυσης. 

ιι. Η έγκριση όλων των σχεδίων κρατικών ενισχύσεων 
που δεν απαιτούν κοινοποίηση. 

ιαια. Η παροχή στην Κε.Μ.Κ.Ε. κάθε είδους βοήθειας και 
υποστήριξης, σε περίπτωση κοινοποίησης ενός σχεδίου 
από την Κε.Μ.Κ.Ε. στην Ευρωπαϊκή Επιτροπή (Ε.Ε.) ή σε 
περίπτωση αιτήματος της Ε.Ε. για παροχή πληροφοριών 
επί μέτρων κρατικής ενίσχυσης αρμοδιότητάς της. 

ιβιβ. Η μέριμνα για την καταχώριση των σχεδίων 
στο ηλεκτρονικό σύστημα 3ΑΝΙ, η ηλεκτρονική υπο¬ 
βολή της ετήσιας έκθεσης κρατικών ενισχύσεων μέσω 
του διαδραστικού συστήματος 3ΑΒΙ καθώς και η μέ¬ 
ριμνα για την ενημέρωση του μητρώου παρακολούθη¬ 
σης κρατικών ενισχύσεων της υποπαραγράφου Β.8 του 
ν. 4152/2013 (Α' 107), ως προς τα μέτρα αρμοδιότητάς τους. 

ιγιγ. Η λήψη όλων των απαραίτητων μέτρων για την 
εφαρμογή των αποφάσεων ανάκτησης παράνομων κρα¬ 
τικών ενισχύσεων που έχουν χορηγηθεί από το Υπουρ¬ 
γείο ή τους εποπτευόμενους φορείς αρμοδιότητάς του, 
με βάση τις οδηγίες της Κε.Μ.Κ.Ε., περιλαμβανομένων 
και του προσδιορισμού των ωφελούμενων επιχειρήσεων, 
των ποσών και των τόκων ανά ωφελούμενο, που πρέπει 
να ανακτηθούν. 

ιδιδ. Η μέριμνα για την εγγραφή στον πίνακα απαιτή¬ 
σεων του Πτωχευτικού Κώδικα, των ποσών προς ανά¬ 
κτηση, όταν πρόκειται για εταιρείες που έχουν ωφε¬ 
ληθεί από παράνομες κρατικές ενισχύσεις και έχουν 
ενταχθεί σε καθεστώς πτώχευσης. 

δ) Αρμοδιότητες του Τμήματος Οικονομικής Διαχεί¬ 
ρισης: 

αα. Η τήρηση μητρώου δεσμεύσεων του τακτικού προ¬ 
ϋπολογισμού και του Π.Δ.Ε. του Υ.Δ.Μ.Η.Δ. 

ββ. Ο έλεγχος των παραστατικών και δικαιολογητικών 
πληρωμής κάθε είδους δαπάνης του Υ.Δ.Μ.Η.Δ και υπο¬ 
βολή τους στις αρμόδιες για την ενταλματοποίηση των 
πληρωμών υπηρεσίες, καθώς και η πληρωμή των έργων 
του συγχρηματοδοτούμενου σκέλους του προγράμμα¬ 
τος δημοσίων επενδύσεων σύμφωνα με τις διατάξεις 
του άρθρου 8 του ν. 4242/2014 (Α' 50). 

γγ. Η έκδοση, απόδοση και εποπτεία υπολόγων χρη¬ 
ματικών ενταλμάτων προπληρωμής. 

δδ. Η πληρωμή τακτικών και έκτακτων δαπανών απο¬ 
ζημιώσεων, εκτέλεσης δικαστικών αποφάσεων και λοι¬ 
πών υποχρεώσεων του Υπουργείου. 

εε. Η ενημέρωση των κατά περίπτωση αρμόδιων μο¬ 
νάδων της Γενικής Δ/νσης αναφορικά με τις πραγμα¬ 
τοποιούμενες δαπάνες του Υ.Δ.Μ.Η.Δ. 

στστ. Συνεργασία με την Τράπεζα της Ελλάδος για 
την παρακολούθηση της εκτέλεσης των εντολών κα¬ 
τανομών. 

ζζ. Η συνεργασία με το Τμήμα Οικονομικής Εποπτεί- 
ας Φορέων, Κρατικών Ενισχύσεων και Δημοσιονομικών 
Αναφορών για την παραγωγή, σύνταξη, έλεγχο και επε¬ 
ξεργασία οικονομικών απολογιστικών στοιχείων προϋ¬ 
πολογισμού του Υ.Δ.Μ.Η.Δ. 

ηη. Η συνεργασία με το Γ.Λ.Κ. για την τακτοποίηση 
των πιστώσεων και πληρωμών του Π.Δ.Ε. στους αντί¬ 
στοιχους Κ.Α.Ε. 

θθ. Η μέριμνα για τη συλλογή και εισαγωγή των στοι¬ 
χείων του Πληροφοριακού Συστήματος Παρακολούθη¬ 


σης Πληρωμών και Οφειλών Δημοσίων Επενδύσεων 
(Π.ΣΥ.Π.Π.Ο.Δ.Ε.) για όλα τα έργα με Φορέα Χρηματο¬ 
δότησης το Υπουργείο. 

ε) Αρμοδιότητες του Τμήματος Εκκαθάρισης Απο¬ 
δοχών: 

αα. Η εκκαθάριση κάθε είδους αποδοχών/πρόσθετων 
αμοιβών/αποζημιώσεων των υπαλλήλων του Υ.Δ.Μ.Η.Δ 
καθώς και των δαπανών μετακίνησης εκτός έδρας 
ββ. Η τήρηση μισθολογικού μητρώου του προσωπικού 
του Υ.Δ.Μ.Η.Δ 

γγ. Η παροχή βεβαιώσεων κάθε είδους αποδοχών, 
πρόσθετων αμοιβών, αποζημιώσεων και κρατήσεων κα¬ 
θώς και η έκδοση βεβαιώσεων ετήσιων αποδοχών για 
φορολογική χρήση και η ηλεκτρονική υποβολή ετήσιας 
δήλωσης αποδοχών. 

δδ. Η μέριμνα για την αποστολή στοιχείων ασφάλισης 
του προσωπικού προς τους οικείους ασφαλιστικούς 
φορείς και η υποβολή Αναλυτικής Περιοδικής Δήλωσης 
(Α.Π.Δ.) στο Ι.Κ.Α-Ε.Τ.Α.Μ. 

εε. Η αποστολή μισθοδοτικών καταστάσεων και δι- 
καιολογητικών στο Ελεγκτικό Συνέδριο καθώς και οι¬ 
κονομικών στοιχείων προς τους οικείους φορείς κύριας 
και επικουρικής ασφάλισης των προς συνταξιοδότηση 
υπαλλήλων. 

στστ. Η παραγωγή, ο έλεγχος και επεξεργασία οι¬ 
κονομικών απολογιστικών στοιχείων για την εκτέλεση 
του προϋπολογισμού του Υ.Δ.Μ.Η.Δ καθώς και η επε¬ 
ξεργασία των δημοσιονομικών επιπτώσεων σχετικά με 
τα θέματα αρμοδιότητας του Τμήματος, σε συνεργασία 
με τα αρμόδια Τμήματα της Διεύθυνσης. 

ζζ. Η αναζήτηση αχρεωστήτως καταβληθέντων πο¬ 
σών από μισθοδοτούμενους υπαλλήλους του Υ.Δ.Μ.Η.Δ 
σύμφωνα με τις κείμενες διατάξεις και η έκδοση κατα- 
λογιστικών αποφάσεων για αποδοχές που λήφθηκαν 
αχρεωστήτως. 

Άρθρο 7 

Διεύθυνση Προμηθειών, 

Υποδομών και Διαχείρισης Υλικού 

1. Οι Επιχειρησιακοί Στόχοι της Διεύθυνσης είναι: 

α) Ο σχεδιασμός, προγραμματισμός και διαχείριση 
των προμηθειών και υπηρεσιών για τις ανάγκες του 
Υ.Δ.Μ.Η.Δ. 

β) Ο σχεδιασμός, προγραμματισμός και διαχείριση 
της πολιτικής των κρατικών αυτοκινήτων 
γ) Η αποδοτική διαχείριση όλων των υποδομών και 
λοιπών περιουσιακών στοιχείων τόσο του Υ.Δ.Μ.Η.Δ όσο 
και άλλων φορέων που αποτελούν αντικείμενο άσκησης 
πολιτικών αυτού. 

δ) Η προώθηση εφαρμογών ηλεκτρονικής διακυβέρνη¬ 
σης για την υποστήριξη των υπηρεσιών του Υ,Δ.Μ.Η.Δ. 

2. Η Διεύθυνση Προμηθειών, Υποδομών και Διαχείρισης 
Υλικού συγκροτείται από τα εξής πέντε (5) Τμήματα: 

α) Τμήμα Προμηθειών, Διαχείρισης Υλικού και Εγκα¬ 
ταστάσεων 

β) Τμήμα Πολιτικής και Εποπτείας Κρατικών Αυτοκι¬ 
νήτων και Τηλεπικοινωνιών 
γ) Τμήμα Υποστήριξης Χρηστών και Πληροφοριακών 
Υποδομών 

δ ) Τμήμα Εκτέλεσης Προγραμμάτων 

ε) Τ μήμα Διαρκή Κώδικα Νομοθεσίας - «Ραπτάρχης». 

3. α) Αρμοδιότητες του Τμήματος Προμηθειών, Δια¬ 
χείρισης Υλικού και Εγκαταστάσεων: 

αα. Η διαχείριση των απαραίτητων διαδικασιών για τη 
σύναψη και εκτέλεση συμβάσεων προμήθειας ειδών και 
παροχής υπηρεσιών του Υ.Δ.Μ.Η.Δ για την υποστήριξη 
της ομαλής παραγωγικής λειτουργίας των Υπηρεσιών 
του Υπουργείου. 

ββ. Η συγκέντρωση των αιτημάτων αναγκών προμηθει¬ 
ών του Υ.Δ.Μ.Η.Δ., η κωδικοποίηση ειδών και κατάρτιση 
του Ενιαίου Προγράμματος Προμηθειών του Υ.Δ.Μ.Η.Δ. 

γγ. Η διενέργεια των διαδικασιών πάσης φύσης προ¬ 
μηθειών. 

δδ. Η τήρηση ηλεκτρονικού αρχείου με όλα τα στοι¬ 
χεία για τους διαγωνισμούς, τις προσφορές και τους 
προμηθευτές και η ταυτόχρονη χρήση του Εθνικού 
Συστήματος Ηλεκτρονικών Δημόσιων Συμβάσεων 
(Ε.Σ.Η.ΔΗ.Σ.), σύμφωνα με τις οδηγίες του Υπουργείου 
Ανάπτυξης και Ανταγωνιστικότητας. 

εε. Η κοστολόγηση των, προς προμήθεια, ειδών ύστερα 
από έρευνα αγοράς και συλλογής στοιχείων, με σκοπό 
την εξεύρεση βέλτιστης οικονομικής αποτίμησης αυτών. 

στστ. Η μέριμνα σύνταξης προδιαγραφών έργων, με¬ 
λετών, προμηθειών και υπηρεσιών για τις ανάγκες του 
Υπουργείου. 

ζζ. Η παρακολούθηση, ο έλεγχος και η παροχή βεβαί¬ 
ωσης από τις αρμόδιες υπηρεσίες των οικείων δήμων: 

ί) παροχής έργου για την κάλυψη δαπανών συμβάσεων 
μίσθωσης έργου με φυσικά πρόσωπα, τα οποία έχουν 
αναλάβει την παραγωγική λειτουργία των Κ.Ε.Π., 
ϋ) για τις ταχυδρομικές υπηρεσίες των Κ.Ε.Π. και 
ιϋ) για τα μισθώματα των Κ.Ε.Π. 
ηη. Η διαχείριση του συνόλου των αναλώσιμων και μη 
υλικών και η μέριμνα για την παραλαβή, αποθήκευση, 
διακίνηση και διάθεση αυτών, καθώς και η καταστροφή 
του προς εκκαθάριση υλικού. 

θθ. Η παρακολούθηση και ενημέρωση για τις αναλώ¬ 
σεις και την ανάγκη ανανέωσης των αποθεμάτων της 
αποθήκης. 

ιι. Η διατήρηση και ενημέρωση αρχείου περιουσιακών 
στοιχείων του Υ.Δ.Μ.Η.Δ. 

ιαια. Η μέριμνα για την καθαριότητα, τη συντήρηση 
καθώς και για όλα τα ζητήματα φύλαξης και ασφάλειας 
των κτιρίων και εγκαταστάσεων του Υπουργείου. 

ιβιβ. Η εξασφάλιση της προσβασιμότητας και λοιπών 
διευκολύνσεων για τα άτομα με αναπηρίες στους χώ¬ 
ρους λειτουργίας του Υπουργείου. 

β) Αρμοδιότητες του Τμήματος Πολιτικής και Εποπτεί- 
ας Κρατικών Αυτοκινήτων και Τηλεπικοινωνιών: 

αα. Ο χειρισμός θεμάτων σχετικών με την προμήθεια, 
μίσθωση, χρήση, κίνηση, κυκλοφορία, κατ’ εξαίρεση οδή¬ 
γηση, κατανάλωση καυσίμων των αυτοκινήτων οχημά¬ 
των των Υπηρεσιών, ο έλεγχος για τη διαπίστωση της 
εφαρμογής των σχετικών εντολών και οδηγιών από τις 
υπηρεσίες, καθώς και η ρύθμιση κάθε συναφούς θέματος, 
ββ. Η άσκηση πολιτικής και εποπτείας - ελέγχου, δρά¬ 
σεων της Διοίκησης για θέματα Κρατικών Αυτοκινήτων. 

γγ. Η τήρηση γενικών Μητρώων, των κυκλοφορούντων 
Κρατικών Οχημάτων και ο καθορισμός δικαιούχων χρή¬ 
σης και ανώτατου ορίου κυβισμού Κρατικών Αυτοκινή¬ 
των και άλλες ρυθμίσεις σχετικά με τα Κυβερνητικά και 
Κρατικά Οχήματα. 

δδ. Η μεταβίβαση κατά κυριότητα σε Ο.Τ.Α. και λοιπά 
Ν.Π.Δ.Δ. παντός είδους τροχοφόρων που ανήκουν στο 


Δημόσιο και η διάθεση σε δημόσιες υπηρεσίες οχημά¬ 
των που ανήκουν στο ελληνικό Δημόσιο, 
εε. Η παρακολούθηση, ο έλεγχος και η μέριμνα για 
την κίνηση και φύλαξη των υπηρεσιακών αυτοκινήτων 
και δικύκλων του Υ.Δ.Μ.Η.Δ καθώς και μέριμνα για την 
επισκευή και συντήρηση αυτών. 

στστ. Η κάλυψη των αναγκών μετακίνησης των προσώ¬ 
πων που βάσει νόμου εξυπηρετούνται από το Υ.Δ.Μ.Η.Δ. 

ζζ. Η μέριμνα εγκατάστασης τηλεφωνικών συνδέσεων 
στις υπηρεσίες του Υπουργείου και η μελέτη και εισή¬ 
γηση μέτρων για την ορθολογική χρήση των τηλεπι¬ 
κοινωνιακών μέσων από τις δημόσιες υπηρεσίες και τα 
νομικά πρόσωπα δημοσίου δικαίου. 

γ) Αρμοδιότητες του Τμήματος Υποστήριξης Χρηστών 
και Πληροφοριακών Υποδομών: 

Η υποστήριξη των υπηρεσιών του Υ.Δ.Μ.Η.Δ σε θέματα 
πληροφορικής και ηλεκτρονικής διακυβέρνησης. 

δ) Αρμοδιότητες του Τμήματος Εκτέλεσης Προγραμ¬ 
μάτων: 

αα. Η εκτέλεση οριζόντιων πράξεων (έργων και υπο- 
έργων), ως δικαιούχου, στον τομέα της διοικητικής 
μεταρρύθμισης για την ανάπτυξη και υποστήριξη των 
αντίστοιχων πολιτικών οι οποίες σχεδιάζονται ενιαία 
και σε συνάφεια με τα έργα και τα προγράμματα διοι¬ 
κητικής μεταρρύθμισης. 

ββ. Η εκτέλεση οριζόντιων πράξεων (έργων και υποέρ- 
γων), ως δικαιούχου, στον τομέα των Τεχνολογιών Πλη¬ 
ροφορικής και Επικοινωνιών (Τ.Π.Ε.) για την ανάπτυξη 
και υποστήριξη των αντίστοιχων πολιτικών, οι οποίες 
σχεδιάζονται ενιαία και σε συνάφεια με τα έργα και τα 
προγράμματα Ψηφιακής Σύγκλισης. 

γγ. Η διαχείριση κατηγοριών πράξεων και έργων δι¬ 
οικητικής μεταρρύθμισης ως Ενδιάμεσος Φορέας Δια¬ 
χείρισης, σε συνεργασία με την Ειδική Υπηρεσία Δια¬ 
χείρισης του Επιχειρησιακού Προγράμματος (Ε.Υ.Δ. Ε.Π.) 
«Διοικητική Μεταρρύθμιση», για την εκτέλεση έργων από 
τρίτους φορείς της Δημόσιας Διοίκησης. 

ε) Αρμοδιότητες του Τμήματος Διαρκή Κώδικα Νομο¬ 
θεσίας - «Ραπτάρχης»: 

αα. Η σύνταξη, διάθεση και διακίνηση των εκδόσεων 
(του Τμήματος), η είσπραξη αντιτίμου από τις πωλήσεις 
και συνδρομές του «Διαρκούς Κώδικα Νομοθεσίας» και 
του «Πανδέκτη» και η τήρηση αρχείου συνδρομητών, 
ββ. Η σύνταξη του «Διαρκούς Κώδικα Νομοθεσίας» και 
των ενημερωτικών φύλλων του που εκδίδονται περιο¬ 
δικά με τον τίτλο «Πανδέκτης», καθώς και κάθε άλλη 
συναφής εργασία. 

γγ. Η μέριμνα για την εκτύπωση και βιβλιοδεσία των 
τόμων του «Διαρκούς Κώδικα Νομοθεσίας» και του «Παν¬ 
δέκτη» καθώς και άλλων εκδόσεων του Τ μήματος που 
πραγματοποιούνται από το Εθνικό Τυπογραφείο. 

δδ. Επικαιροποίηση ηλεκτρονικής βάσης νομικών δε¬ 
δομένων (θ-Ιίιοπιίε.ρον.ςΓ), με την επεξεργασία και παρο¬ 
χή νομικής πληροφορίας, αρμοδιότητας του Υ.Δ.Μ.Η.Δ. 

εε. Συνεργασία και παροχή επεξεργασμένης νομικής 
πληροφορίας και κωδικοποιημένης νομοθεσίας στο Τμή¬ 
μα Νομοθετικής Πρωτοβουλίας και σε κάθε υπηρεσία 
του Υ.Δ.Μ.Η.Δ. 

Αρθρο 8 

Διεύθυνση Διοικητικών Υπηρεσιών 

1. Ο Επιχειρησιακός Στόχος της Διεύθυνσης είναι ο 
σχεδιασμός, η εφαρμογή, η παρακολούθηση της πολι¬ 
τικής για τη διοίκηση του προσωπικού του Υ.Δ.Μ.Η.Δ. 
και των υπηρεσιών του. 

2. Η Διεύθυνση Διοικητικών Υπηρεσιών συγκροτείται 
από τα εξής τέσσερα (4) τμήματα και ένα (1) γραφείο: 

α) Τμήμα Ανθρώπινου Δυναμικού και Οργάνωσης 
β) Τμήμα Γραμματείας και Παροχής Πληροφοριών 
γ) Τμήμα Πολιτικής Σχεδίασης Έκτακτης Ανάγκης 
(Π.Σ.Ε,Α.) 

δ) Τ μήμα Διεθνών Σχέσεων 
ε) Γ ραφείο Ελεγκτή Ιατρού 

3. α) Αρμοδιότητες του Τμήματος Ανθρώπινου Δυνα¬ 
μικού και Οργάνωσης: 

αα. Η διαχείριση των θεμάτων της υπηρεσιακής κα¬ 
τάστασης του προσωπικού του Υπουργείου, 
ββ. Η τήρηση του προσωπικού μητρώου των υπαλλή¬ 
λων του Υπουργείου και η έκδοση σχετικών πιστοποι¬ 
ητικών και βεβαιώσεων 

γγ. η μέριμνα για τη μετακίνηση εκτός έδρας, στην 
Ελλάδα ή το εξωτερικό, της πολιτικής ηγεσίας, των 
αποσπασμένων στα Γραφεία αυτής, καθώς και των 
υπαλλήλων του Υπουργείου 
δδ. Ο χειρισμός όλων των θεμάτων της υπηρεσιακής 
κατάστασης του προσωπικού που υπηρετεί στο πολιτικό 
γραφείο του Υπουργού, των Υφυπουργών, στα γραφεία 
των Γενικών και Ειδικών Γραμματέων του Υπουργείου, 
καθώς και της διαδικασίας απόσπασης και διάθεσης 
υπαλλήλων στα Γ ραφεία των Βουλευτών, των Ελλήνων 
Βουλευτών του Ευρωπαϊκού Κοινοβουλίου, στα γραφεία 
των πολιτικών κομμάτων που εκπροσωπούνται στη Βου¬ 
λή ή στο Ευρωπαϊκό Κοινοβούλιο και στο Γ ραφείο του 
Έλληνα Επιτρόπου στην Ευρωπαϊκή Ένωση. 

εε. Η επεξεργασία των στοιχείων της τηρούμενης βά¬ 
σης δεδομένων για την αριθμητική σύνθεση και τις αριθ¬ 
μητικές μεταβολές του προσωπικού του Υπουργείου, ο 
προγραμματισμός των αναγκών σε ανθρώπινο δυναμικό 
και η στελέχωση των υπηρεσιών του Υπουργείου. 

στστ. Η μέριμνα για την κατάρτιση, αξιολόγηση και 
ανασχεδίαση περιγραμμάτων καθηκόντων και προσό¬ 
ντων των θέσεων εργασίας του Υπουργείου. 

ζζ. Η ανίχνευση εκπαιδευτικών αναγκών του προσω¬ 
πικού του Υπουργείου και ανάπτυξη και εφαρμογή εκ¬ 
παιδευτικών προγραμμάτων, σε συνάρτηση και με τα 
καταρτισθέντα περιγράμματα θέσεων εργασίας 
ηη. Η διοικητική εποπτεία των φορέων που υπάγονται 
στο Υπουργείο 

θθ. Η συγκρότηση των προβλεπόμενων συλλογικών 
οργάνων, ομάδων εργασίας και επιτροπών του Υπουρ¬ 
γείου και ο ορισμός εκπροσώπων του Υπουργείου σε 
συλλογικά όργανα, ομάδες εργασίας και επιτροπές άλ¬ 
λων Υπουργείων και φορέων 
ιι. Ο χειρισμός θεμάτων οργάνωσης και λειτουργίας 
των υπηρεσιών του Υπουργείου και η μελέτη και εισή¬ 
γηση μέτρων ορθολογικής οργάνωσης, διάρθρωσης και 
λειτουργίας αυτών 

ιαια. Η εφαρμογή συστημάτων στοχοθεσίας και με¬ 
θόδων μέτρησης της αποδοτικότητας και αποτελε- 
σματικότητας του προσωπικού και των υπηρεσιών του 
Υπουργείου, η αξιολόγηση των αποτελεσμάτων των 
μετρήσεων και η διατύπωση συγκεκριμένων προτάσεων 
για τη βελτίωση της λειτουργίας των υπηρεσιών του 
Υπουργείου. 

ιβιβ. Η εφαρμογή των αρχών της διοίκησης ολικής 
ποιότητας, ιδίως του Κοινού Πλαισίου Αξιολόγησης και η 
μελέτη και η εισήγηση μέτρων προτυποποίησης των δι¬ 
οικητικών διαδικασιών βάσει σύγχρονων προτύπων 180. 


ιγιγ. Η μελέτη, η εισήγηση και παρακολούθηση της 
εφαρμογής μέτρων για την απλούστευση γραφειοκρα¬ 
τικών τύπων και διαδικασιών, 
ιδιδ. Η μέριμνα για την ανάπτυξη και εφαρμογή σύγ¬ 
χρονων τεχνικών και μεθόδων εργασίας για την αύξηση 
της παραγωγικότητας των υπαλλήλων του Υπουργείου. 

ιειε. Η μελέτη, εισήγηση και παρακολούθηση της 
εφαρμογής μέτρων για τη διευκόλυνση της επικοινω¬ 
νίας των πολιτών με τις υπηρεσίες του Υπουργείου. 

β) Αρμοδιότητες του Τμήματος Γραμματείας και Πα¬ 
ροχής Πληροφοριών: 

αα. Η διαχείριση της εισερχόμενης και εξερχόμενης 
αλληλογραφίας του Υπουργείου. 

ββ. Η τήρηση του Γ ενικού Πρωτοκόλλου (φυσικού ή/ 
και ηλεκτρονικού) του Υπουργείου. 

γγ. Η βεβαίωση του γνησίου της υπογραφής και η 
επικύρωση αντιγράφων, 
δδ. Η εξυπηρέτηση-πληροφόρηση του πολίτη, 
εε. Η λειτουργία της βιβλιοθήκης του Υπουργείου, 
στστ. Η διαχείριση του τηλεφωνικού κέντρου του 
Υπουργείου. 

γ) Αρμοδιότητες του Τμήματος Πολιτικής Σχεδίασης 
Έκτακτης Ανάγκης (Π.Σ.Ε.Α.): 

Αρμοδιότητες του Τμήματος Π.Σ.Ε,Α. είναι ο σχεδια- 
σμός, η οργάνωση, η κινητοποίηση και η δράση κατά 
τον πόλεμο ή σε περίπτωση έκτακτης ανάγκης σε καιρό 
ειρήνης των υπηρεσιών του Υπουργείου, καθώς και η 
ρύθμιση κάθε σχετικού θέματος, σύμφωνα με τις ισχύ- 
ουσες κάθε φορά διατάξεις, 
δ) Αρμοδιότητες του Τμήματος Διεθνών Σχέσεων: 
αα. Η διαχείριση των διεθνών σχέσεων 
ββ. Η μέριμνα για την εκπροσώπηση του φορέα σε 
ευρωπαϊκό και διεθνές επίπεδο 
γγ. Η μέριμνα για την εξασφάλιση μεταφράσεων και 
διερμηνειών για το υπουργείο, 
ε) Αρμοδιότητες του Γ ραφείου Ελεγκτή Ιατρού: 

Ο Ελεγκτής Ιατρός είναι αρμόδιος για τον κατ’ οίκον 
έλεγχο των ασθενούντων υπαλλήλων του Υπουργείου. 
Επιπλέον, ασκεί και κάθε άλλη αρμοδιότητα που προ¬ 
βλέπει η σχετική κείμενη νομοθεσία. 

ΚΕΦΑΛΑΙΟ Γ 

Γ ενική Διεύθυνση Μεταρρυθμιστικής 
Πολιτικής και Ηλεκτρονικής Διακυβέρνησης 

Αρθρο 9 

Σκοπός - Διάρθρωση 

1. Στρατηγικός σκοπός της Γ ενικής Διεύθυνσης Μεταρ- 
ρυθμιστικής Πολιτικής και Ηλεκτρονικής Διακυβέρνησης 
είναι η, σε συνεχή βάση, μεταρρύθμιση και εκσυγχρονι¬ 
σμός της Δημόσιας Διοίκησης, αναπτύσσοντας δράσεις 
συντονισμού και συνέργειας σε οριζόντιο και κάθετο 
επίπεδο, ώστε να μπορεί να ανταποκρίνεται καλύτερα 
στις μεταβαλλόμενες συνθήκες του περιβάλλοντος εντός 
του οποίου λειτουργεί. Ιδίως επικεντρώνεται στους εξής 
τομείς διοικητικής βελτίωσης των Δημόσιων Υπηρεσιών: 

α) Σχεδιασμός Πολιτικών Διοικητικής Μεταρρύθμισης, 
με στόχο τη δημιουργία μιας ευέλικτης και αποδοτικής 
Δημόσιας Διοίκησης. 

β) Οργάνωση, αξιολόγηση και αναδιάρθρωση των δο¬ 
μών της Δημόσιας Διοίκησης. 

γ) Ανάπτυξη πρότυπων διαδικασιών για την αποτε¬ 
λεσματική αντιμετώπιση των γραφειοκρατικών δυσλει¬ 
τουργιών. 

δ) Ανάπτυξη του ηθικού των εργαζομένων μέσω της 
διαρκούς αναβάθμισης του εργασιακού περιβάλλοντος, 
των συνθηκών υγιεινής και ασφάλειας. 

ε) Ανάπτυξη ολοκληρωμένης πολιτικής ηλεκτρονικής 
διακυβέρνησης, βασισμένη σε τεχνολογικά πρότυπα, 
καθώς και των υποδομών και δικτύων της Διοίκησης με 
γνώμονα τη διαλειτουργικότητά τους και τη βελτίωση 
της παραγωγικής λειτουργίας της Δημόσιας Διοίκησης. 

στ) Ανάπτυξη και παροχή από τις υπηρεσίες και φο¬ 
ρείς της Δημόσιας Διοίκησης ποιοτικών υπηρεσιών, με 
στόχο ιδίως την παροχή τους, είτε ηλεκτρονικά μέσω 
του διαδικτύου, είτε ως υπηρεσίες μίας στάσης. 

ζ) Εκπροσώπηση της χώρας σε ευρωπαϊκό και διεθνές 
επίπεδο για θέματα της αρμοδιότητάς της. 

2. Η Γενική Διεύθυνση Μεταρρυθμιστικής Πολιτικής 
και Ηλεκτρονικής Διακυβέρνησης συγκροτείται από τις 
ακόλουθες τρεις (3) Διευθύνσεις: 
α) Διεύθυνση Οργανωτικών Μεταρρυθμίσεων 
β) Διεύθυνση Ηλεκτρονικής Διακυβέρνησης 
γ) Διεύθυνση Απλούστευσης Διαδικασιών και Παροχής 
Υπηρεσιών Δημοσίου 

Αρθρο 10 

Διεύθυνση Οργανωτικών Μεταρρυθμίσεων 

1. Οι Επιχειρησιακοί Στόχοι της Διεύθυνσης είναι: 

α) Η διαμόρφωση σχεδίων αξιολόγησης των δομών 
της δημόσιας διοίκησης με στόχο την αναδιάρθρωσή 
της. 

β) Η υλοποίηση και ο συντονισμός των εκπονούμενων 
μεταρρυθμιστικών δράσεων, η παρακολούθηση της τή¬ 
ρησής τους, η αξιολόγηση των δράσεων και η τεχνική 
βοήθεια προς τα άλλα υπουργεία. 

γ) Η διαμόρφωση πολιτικών για την εφαρμογή συστη¬ 
μάτων Διοίκησης Ολικής Ποιότητας. 

δ) Ο σχεδιασμός πολιτικών για την αξιολόγηση της 
αποτελεσματικότητας και της αποδοτικότητας των δη¬ 
μόσιων υπηρεσιών. 

2. Η Διεύθυνση Οργανωτικών Μεταρρυθμίσεων συ¬ 
γκροτείται από τα εξής τρία (3) Τμήματα: 

α) Τμήμα Στρατηγικού Σχεδιασμού και Ανάλυσης Πο¬ 
λιτικών Διοικητικής Μεταρρύθμισης. 

β) Τμήμα Παρακολούθησης και Αξιολόγησης Πολιτικών 
και Προγραμμάτων Διοικητικής Μεταρρύθμισης, 
γ) Τμήμα Οργάνωσης και Αξιολόγησης Δομών. 

3. α) Αρμοδιότητες του Τμήματος Στρατηγικού Σχε- 
διασμού και Ανάλυσης Πολιτικών Διοικητικής Μεταρ¬ 
ρύθμισης: 

αα. Η κατάρτιση του στρατηγικού προγραμματισμού 
για την αναδιάρθρωση της διοίκησης και η επιχειρησι¬ 
ακή του εξειδίκευση και υλοποίηση. 

ββ. Ο σχεδιασμός οριζόντιων δράσεων και έργων συμ¬ 
βολής στην ενδυνάμωση της αποδοτικότητας και ευε¬ 
λιξίας των δομών των φορέων της δημόσιας διοίκησης. 

γγ. Η διαμόρφωση διαδικασιών αποτελεσματικής 
εφαρμογής των μεταρρυθμιστικών δράσεων. 

δδ. Η παρακολούθηση και ο συντονισμός όλων των 
μελετών και των σχεδίων μεταρρυθμιστικών δράσεων 
από όλους τους φορείς της δημόσιας διοίκησης. 

β) Αρμοδιότητες του Τμήματος Παρακολούθησης και 
Αξιολόγησης Πολιτικών και Προγραμμάτων Διοικητικής 
Μεταρρύθμισης: 

αα. Ο έλεγχος, η παρακολούθηση και η αξιολόγηση 
της εφαρμογής των πολιτικών και των μεταρρυθμιστι- 


κών δράσεων για τη δημόσια διοίκηση καθώς και η 
σύνταξη αναφορών προόδου σχετικά με την εφαρμογή 
τους 

ββ. Η σύνταξη ετήσιας έκθεσης για το Πρόγραμμα 
«Διοικητική Μεταρρύθμιση» 
γγ. Η αξιολόγηση των εφαρμοζόμενων πολιτικών και 
προγραμμάτων για τη διοικητική μεταρρύθμιση και η 
ανατροφοδότηση των ευρημάτων με σκοπό τη βελτί¬ 
ωση των πολιτικών Στρατηγικού και Επιχειρησιακού 
Σχεδιασμού για τη διοικητική μεταρρύθμιση 
γ) Αρμοδιότητες του Τμήματος Οργάνωσης και Αξι¬ 
ολόγησης Δομών: 

αα. Η διαμόρφωση, εφαρμογή και παρακολούθηση 
της δημόσιας πολιτικής οργανωτικού σχεδιασμού των 
δημόσιων υπηρεσιών και των φορέων τους. 

ββ. Η αξιολόγηση των δομών των δημόσιων υπηρεσι¬ 
ών και φορέων με στόχο τη βελτίωση της οργάνωσης 
τους και τη στρατηγική ευθυγράμμιση αυτών με την 
επιχειρησιακή τους λειτουργία. 

γγ. Η δημόσια πολιτική για τη διαρκή επικαιροποίηση 
της οριοθέτησης του δημόσιου τομέα. 

δδ. Ο εντοπισμός των καλύτερων πρακτικών αναφο¬ 
ρικά με θέματα στοχοθεσίας, δεικτών μέτρησης αποδο¬ 
τικότητας, αποτελεσματικότητας και ποιότητας, καθώς 
και η διάδοσή τους σε άλλες υπηρεσίες, η παρακο¬ 
λούθηση της εφαρμογής τους και η αξιολόγηση των 
αποτελεσμάτων τους. 

εε. Η διαμόρφωση και εφαρμογή δημόσιων πολιτικών 
μέτρησης της αποτελεσματικότητας και αποδοτικότη¬ 
τας και η εφαρμογή πολιτικών για τη συγκριτική επί¬ 
δοση των υπηρεσιών. 

στστ. Ο χειρισμός θεμάτων σχετικά με τον περιο¬ 
ρισμό των συναρμοδιοτήτων φορέων ή οργάνων της 
Διοίκησης κατά την έκδοση των διοικητικών πράξεων, 
ζζ. Η οργάνωση διαδικασιών βράβευσης των υπηρε¬ 
σιών που διακρίνονται για την αποδοτικότητα και την 
αποτελεσματικότητά τους. 

ηη. Ο σχεδιασμός και η εφαρμογή πολιτικών αυτό- 
αξιολόγησης των δημόσιων υπηρεσιών μέσω προτύπων 
διοίκησης ολικής ποιότητας, Κοινό Πλαίσιο Αξιολόγησης 
(Κ.Π. Α.). 

θθ. Ο σχεδιασμός και η εφαρμογή της δημόσιας πο¬ 
λιτικής για την οργάνωση και λειτουργία του αποκε¬ 
ντρωτικού συστήματος. 

Άρθρο 11 

Διεύθυνση Ηλεκτρονικής Διακυβέρνησης 

1. Ο Επιχειρησιακός Στόχος της Διεύθυνσης είναι ο 
σχεδιασμός, η προώθηση, η υποστήριξη και η παρακο¬ 
λούθηση της εφαρμογής της Ηλεκτρονικής Διακυβέρ¬ 
νησης στο Δημόσιο Τομέα. 

2. Η Διεύθυνση Ηλεκτρονικής Διακυβέρνησης συγκρο¬ 
τείται από τα εξής τέσσερα (4) Τμήματα: 

α) Τμήμα Σχεδιασμού Πολιτικών και Διεθνών Κανονι¬ 
σμών, Οδηγιών και Προτύπων, 
β) Τ μήμα Συντονισμού και Εφαρμογής Πολιτικών, 
γ) Τμήμα Σχεδιασμού και Λειτουργίας Οριζόντιων 
Συστημάτων, Υποδομών και Δικτύων της Δημόσιας Δι¬ 
οίκησης. 

δ) Τμήμα Διαφάνειας, Ανοικτής Διακυβέρνησης και 
Καινοτομίας 

3. α) Αρμοδιότητες του Τμήματος Σχεδιασμού Πολι¬ 
τικών και Διεθνών Κανονισμών, Οδηγιών και Προτύπων: 

αα. Ο στρατηγικός και επιχειρησιακός σχεδιασμός 
πολιτικών ηλεκτρονικής διακυβέρνησης στο Δημόσιο 
Τομέα, συμπεριλαμβανομένων των ζητημάτων που αφο¬ 
ρούν στις υποδομές, στην εκπαίδευση, στην επιμόρ¬ 
φωση και στη χρήση τεχνολογιών πληροφορικής και 
επικοινωνιών στο Δημόσιο Τομέα. 

ββ Η εκπόνηση τομεακών και εξειδικευμένων σχεδίων 
δράσης ηλεκτρονικής διακυβέρνησης και η διασφάλιση 
της εναρμόνισής τους με τη στρατηγική για την ηλε¬ 
κτρονική διακυβέρνηση και την ψηφιακή στρατηγική 
της χώρας, 

γγ. Ο συντονισμός και η παρακολούθηση της πολιτικής 
ηλεκτρονικής διακυβέρνησης σε συνεργασία, και με τα 
κατά περίπτωση, συναρμόδια υπουργεία. 

δδ. Η ανάπτυξη και διαχείριση του κανονιστικού πλαι¬ 
σίου ηλεκτρονικής διακυβέρνησης της Δημόσιας Διοί¬ 
κησης. 

εε. Ο έλεγχος και η αναθεώρηση της διάρκειας των 
έργων και δράσεων ηλεκτρονικής διακυβέρνησης καθώς 
και η δημιουργία πρότυπου μοντέλου κοστολόγησης με 
σκοπό την απλοποίηση των υφιστάμενων διαδικασιών, 
στστ. Η παρακολούθηση των διεθνών προτύπων 
ηλεκτρονικής διακυβέρνησης, των ευρωπαϊκών προ¬ 
γραμμάτων καθώς και των εξελίξεων στις Τεχνολογί¬ 
ες Πληροφορικής και Επικοινωνιών (ΤΠΕ) και κατόπιν 
η προσαρμογή και ενσωμάτωση αυτών στις εθνικές 
πολιτικές ηλεκτρονικής διακυβέρνησης, όπως επίσης 
η προώθηση και εποπτεία της εφαρμογής τους στο 
Δημόσιο Τομέα. 

ζζ. Η αξιολόγηση των αποτελεσμάτων της Ηλεκτρο¬ 
νικής Διακυβέρνησης, η σύνταξη και υποβολή ετήσιας 
έκθεσης απολογισμού των αποτελεσμάτων της ασκού¬ 
μενης δημόσιας πολιτικής. 

ηη. Η κατάρτιση σχεδίου οικονομικοτεχνικού προγράμ¬ 
ματος ανάπτυξης της πληροφορικής και επικοινωνιών 
στο δημόσιο τομέα καθώς και απολογισμού υλοποίησης 
των προγραμμάτων αυτών. 

θθ. Ο σχεδιασμός, η προώθηση, ο συντονισμός και η 
παρακολούθηση πολιτικών ασφάλειας για τα συστή¬ 
ματα και τις υποδομές πληροφορικής και επικοινωνιών 
του Δημόσιου Τομέα. 

β) Αρμοδιότητες του Τμήματος Συντονισμού και Εφαρ¬ 
μογής Πολιτικών: 

αα. Η εισήγηση για την ανάπτυξη οριζόντιων εφαρμο¬ 
γών και συστημάτων πληροφορικής και επικοινωνιών για 
την ανάπτυξη της Ηλεκτρονικής Διακυβέρνησης στους 
φορείς του Δημόσιου Τομέα. 

ββ. Η εισήγηση για την ανάπτυξη εξειδικευμένων 
εφαρμογών και συστημάτων, σε συνεργασία με τους 
κατά περίπτωση συναρμόδιους φορείς, με γνώμονα τη 
βελτίωση της συνεργασίας, του συντονισμού, της πα¬ 
ραγωγικότητας και αποδοτικότητας των φορέων του 
Δημόσιου Τομέα, 

γγ. Η μελέτη για την βέλτιστη λειτουργία και αξιοποί¬ 
ηση των εφαρμογών, συστημάτων και υποδομών πληρο¬ 
φορικής και επικοινωνιών για τους φορείς του Δημόσιου 
Τομέα και η προώθηση των κατάλληλων ενεργειών για 
την εφαρμογή των απαραίτητων μέτρων. 

δδ. Η παρακολούθηση και ο συντονισμός όλων των 
δράσεων και έργων ηλεκτρονικής διακυβέρνησης του 
δημοσίου και ευρύτερου δημοσίου τομέα. Σε συνεργα¬ 


σία με τις αναθέτουσες αρχές καταρτίζεται τριμηνιαία 
έκθεση για την πορεία των ως άνω δράσεων και έργων. 

γ) Αρμοδιότητες του Τμήματος Σχεδιασμού και Λει¬ 
τουργίας Οριζόντιων Συστημάτων, Υποδομών και Δικτύ¬ 
ων της Δημόσιας Διοίκησης: 

αα. Η ανάπτυξη, διαχείριση και εκμετάλλευση των 
οριζόντιων συστημάτων, υποδομών και δικτύων του Δη¬ 
μόσιου Τομέα (ΕΡΜΗΣ, Σύστημα Διαχείρισης Υποθέσεων 
Πολιτών (ΣΔΥΠ/0ΗΜ8), Σύστημα Διαχείρισης Ανθρώπι¬ 
νου Δυναμικού (ΣΔΑΔ/ΗΗΜ8) - ΑΠΟΓΡΑΦΗ, ΔΙΑΥΓΕΙΑ, 
άείαρον.ςι·, κ.α.) 

ββ. Η ανάπτυξη, διαχείριση και εκμετάλλευση των 
δικτύων και τηλεπικοινωνιών της Δημόσιας Διοίκησης 
(ΣΥΖΕΥΞΙΣ, ΔΔΤ, κ.α.). 

γγ. Ο έλεγχος, η εκμετάλλευση και ο συντονισμός των 
πληροφοριακών συστημάτων που υποστηρίζουν το έργο 
των Κέντρων Εξυπηρέτησης Πολιτών-Ενιαία Κέντρα Εξυ¬ 
πηρέτησης (Κ.Ε.Π.-Ε.Κ.Ε.), καθώς και των πληροφοριακών 
υποσυστημάτων διαλειτουργικότητας των συστημάτων 
των Κ.Ε.Π. (ΕΡΜΗΣ-Κ.Ε.Π.-Ε.Κ.Ε.) με φορείς του Δημόσιου 
Τομέα, σε συνεργασία με τη Διεύθυνση Απλούστευσης 
Διαδικασιών και Παροχής Υπηρεσιών Δημοσίου. 

δδ. Η πιστοποίηση χρηστών (υπηρεσίες και υπάλλη¬ 
λοι) του συστήματος παροχής υπηρεσιών του Δημόσιου 
Τ ομέα. 

εε. Η πιστοποίηση τελικών χρηστών (πολίτες, επι¬ 
χειρήσεις, άλλοι εξυπηρετούμενοι) των υπηρεσιών του 
Δημόσιου Τομέα. 

στστ. Η διαχείριση Υποδομής Δημόσιου Κλειδιού του 
Δημόσιου Τομέα και του νέου Ευρωπαϊκού κανονισμού 
θΙϋΑδ. 

ζζ. Η κατάρτιση και επικαιροποίηση κεντρικού μητρώ¬ 
ου αξιολογητών, από την ημεδαπή και την αλλοδαπή, 
για έργα ηλεκτρονικής διακυβέρνησης. 

δ) Αρμοδιότητες του Τμήματος Διαφάνειας, Ανοικτής 
Διακυβέρνησης και Καινοτομίας: 

αα. Η εφαρμογή πολιτικών για θέματα ανοικτής δι¬ 
ακυβέρνησης και ανοικτών δεδομένων και προώθηση 
των απαραίτητων κανονιστικών ρυθμίσεων για την 
υλοποίησή τους. 

ββ. Η καταγραφή και αξιοποίηση καλών πρακτικών 
σε εθνικό, ευρωπαϊκό και διεθνές επίπεδο στα σχετικά 
θέματα. 

γγ. Η παρακολούθηση και διαρκής βελτίωση της εφαρ¬ 
μογής των προτύπων για την ανοικτή διακυβέρνηση και τα 
ανοικτά δεδομένα, από τους φορείς του Δημόσιου Τ ομέα. 
δδ. Η διαχείριση του Προγράμματος «ΔΙΑΥΓΕΙΑ», 
εε. Η υποβολή και προώθηση της εφαρμογής προ¬ 
τάσεων για τη βελτιστοποίηση του Προγράμματος 
«ΔΙΑΥΓΕΙΑ». 

στστ. Η αντιμετώπιση θεμάτων που αφορούν οργα¬ 
νωτικά, τεχνικά, νομικά και επιχειρησιακά θέματα της 
ανοικτής διακυβέρνησης, των ανοικτών δεδομένων και 
του Προγράμματος «ΔΙΑΥΓΕΙΑ», 
ζζ. Η αξιολόγηση προτάσεων πολιτών και υπαλλήλων. 

Αρθρο 12 

Διεύθυνση Απλούστευσης Διαδικασιών 
και Παροχής Υπηρεσιών Δημοσίου 

1. Οι Επιχειρησιακοί Στόχοι της Διεύθυνσης είναι: 
α) Η αξιολόγηση, βελτίωση και επιτάχυνση των πα¬ 
ρεχόμενων υπηρεσιών προς τους πολίτες και τις επι¬ 
χειρήσεις, μέσω της εκπόνησης καινοτόμων δράσεων. 

β) Η διαμόρφωση πολιτικών για την απλούστευση και 
σύντμηση των διοικητικών διαδικασιών. 

2. Η Διεύθυνση Απλούστευσης Διαδικασιών και Πα¬ 
ροχής Υπηρεσιών Δημοσίου συγκροτείται από τα εξής 
τρία (3) Τμήματα: 

α) Τμήμα Σχεδιασμού Πολιτικών και Έργων Απλού¬ 
στευσης Διαδικασιών, 

β) Τμήμα Παροχής Υπηρεσιών στους Πολίτες και τις 
Επιχειρήσεις, 

γ) Τμήμα Αξιολόγησης Διαδικασιών. 

3. α) Αρμοδιότητες του Τμήματος Σχεδιασμού Πολιτι¬ 
κών και Έργων Απλούστευσης Διαδικασιών: 

αα. Ο σχεδιασμός δομών - υπηρεσιών μιας στάσης 
σε όλο το φάσμα λειτουργίας των φορέων και των 
οργανωτικών δομών της δημόσιας διοίκησης. 

ββ. Η συστηματική οργάνωση των φορέων του Δημο¬ 
σίου, βάσει των αρχών της διαφανούς αποτελεσματικής, 
αποδοτικής και ταχύτερης δυνατής εξυπηρέτησης των 
πολιτών και των επιχειρήσεων. 

γγ. Η επιχειρησιακή αξιοποίηση και υλοποίηση των 
εκθέσεων - πορισμάτων των σωμάτων επιθεώρησης και 
ελέγχου- φορέων της Δημόσιας Διοίκησης- με στόχο τη 
βελτίωση της καθημερινής λειτουργίας των υπηρεσιών 
και την αντιμετώπιση της γραφειοκρατίας. 

δδ. Η ανάπτυξη και η διαχείριση των προτύπων παρο¬ 
χής υπηρεσιών από τους φορείς της Δημόσιας Διοίκη¬ 
σης και του σχετικού κανονιστικού πλαισίου. 

εε. Η διαμόρφωση επιχειρησιακών διαδικασιών για τη 
συμπαραγωγή υπηρεσιών με άλλους φορείς του Δημο¬ 
σίου, με τους πολίτες και τις επιχειρήσεις. 

στστ. Η συστηματική και τακτική συνεργασία με τους 
φορείς και τις υπηρεσίες της Δημόσιας Διοίκησης για 
τη διαμόρφωση και διάθεση διοικητικών εντύπων. 

ζζ. Η συγκέντρωση, επεξεργασία και επιλογή της ύλης 
καθώς και η σύνταξη, έκδοση και διάθεση της εφημερί¬ 
δας του Υπουργείου «Δημοσιογραφικά». 

ηη. Η έρευνα και εισήγηση για την τροποποίηση νο¬ 
μοθετικών και κανονιστικών διατάξεων, εφόσον δια¬ 
πιστώνεται ότι η εφαρμογή τους θίγει τα ατομικά και 
κοινωνικά δικαιώματα των πολιτών. 

θθ. Η εισήγηση, σε συνεργασία με τις αρμόδιες καθ’ 
ύλη υπηρεσίες, κατευθυντήριων ερμηνευτικών κανό¬ 
νων ή θετικών ενεργειών, ώστε η δράση της Δημόσιας 
Διοίκησης να διασφαλίζει την ακώλυτη άσκηση των 
δικαιωμάτων των πολιτών. 

ιι. Η προτυποποίηση και πιστοποίηση των διοικητικών 
διαδικασιών βάσει ευρωπαϊκών και διεθνών προτύπων. 

ιαια. Ο ανασχεδιασμός και η απλούστευση των δι¬ 
αδικασιών των δημόσιων υπηρεσιών και φορέων, σε 
συνεργασία με τις υπηρεσίες τους, με σκοπό τη μείωση 
του κόστους και του προκαλούμενου διοικητικού βάρους 
ιβιβ. Η εφαρμογή δημόσιων πολιτικών υγιεινής και 
ασφάλειας 

ιγιγ. Η εφαρμογή αρχών εργονομικού σχεδιασμού των 
γραφείων και των ροών εργασίας 
ιδιδ. Η διαμόρφωση δημόσιας πολιτικής για την πρό¬ 
σβαση των ΑμεΑ στις δημόσιες υπηρεσίες, στους Ο.Τ.Α. 
Α' και Β' βαθμού και στα Ν.Π.Δ.Δ. 

β) Αρμοδιότητες του Τμήματος Παροχής Υπηρεσιών 
στους Πολίτες και τις Επιχειρήσεις: 

αα. Η μελέτη και εισήγηση για την ίδρυση ή διακοπή 
της λειτουργίας Κ.Ε.Π, 


ββ. Η οργάνωση και η λειτουργία των δομών του Κε¬ 
ντρικού Συστήματος Παροχής Υπηρεσιών του Δημόσιου 
Τομέα (Κ.Ε.Π., Εθνική Διαδικτυακή Πύλη ΕΡΜΗΣ). 

γγ. Η επιχειρησιακή διασύνδεση των Κ.Ε.Π. με καθ' 
ύλην αρμόδιες υπηρεσίες των φορέων της δημόσιας 
διοίκησης. 

δδ. Η βελτίωση της παροχής δημόσιων υπηρεσιών σε 
συνεργασία με τους συναρμόδιους, κατά περίπτωση, 
φορείς. 

εε. Η παροχή οδηγιών προς τους φορείς που παρέ¬ 
χουν υπηρεσίες σε πολίτες και επιχειρήσεις, για την 
επίλυση προβλημάτων εξυπηρέτησης. 

στστ. Ο έλεγχος, η παρακολούθηση και ο συντονι¬ 
σμός της λειτουργίας των ΚΕΠ σε συνεργασία με τους 
οικείους συνδέσμους. 

ζζ. Η υποστήριξη της καθημερινής λειτουργίας των 
Κ.Ε.Π., η παροχή οδηγιών και η μέριμνα για την αντι¬ 
μετώπιση και επίλυση πάσης φύσεως ζητημάτων που 
προκύπτουν από τη λειτουργία τους και αφορούν οικο¬ 
νομικά, τεχνικά, λειτουργικά θέματα, καθώς και θέματα 
κατάστασης προσωπικού τους, σε συνεργασία με τις 
καθ’ ύλη αρμόδιες μονάδες του Υπουργείου. 

ηη. Η εξέταση αιτημάτων, διαμαρτυριών ή προσφυγών 
κάθε πολίτη, που εκτιμά ότι η υπηρεσία με την οποία 
συναλλάσσεται δεν λειτούργησε σύμφωνα με την απο¬ 
στολή της και το γενικότερο συμφέρον, με αποτέλεσμα 
τη μη εξυπηρέτησή του. 

θθ. Ο σχεδιασμός, η οργάνωση και η λειτουργία δρά¬ 
σεων δημοσιότητας. 

γ) Αρμοδιότητες του Τμήματος Αξιολόγησης Διαδι¬ 
κασιών: 

αα. Η αξιολόγηση των υπηρεσιών του Κεντρικού Συ¬ 
στήματος Παροχής Υπηρεσιών του Δημόσιου Τομέα 
και των επί μέρους υπηρεσιών που παρέχονται από 
φορείς της Δημόσιας Διοίκησης με ποιοτικά και πο¬ 
σοτικά κριτήρια (χρόνος εξυπηρέτησης, απαίτηση για 
φυσική παρουσία, κανάλια επικοινωνίας και διάθεσης 
υπηρεσιών, υπηρεσίες μιας στάσης, κ.λπ.). 

ββ. Η μέτρηση της ικανοποίησης των χρηστών των 
υπηρεσιών που παρέχονται από φορείς της Δημόσιας 
Διοίκησης και η διατύπωση μέτρων ενίσχυσης της εμπι¬ 
στοσύνης των πολιτών προς τους φορείς της. 

γγ. Η υποβολή ετήσιας έκθεσης απολογισμού της 
αποτελεσματικότητας των μέτρων που εφαρμόστηκαν 
για την ουσιαστική εξυπηρέτηση των πολιτών και την 
άμβλυνση μορφών κακοδιοίκησης. 

δδ. Η υποδοχή και αξιολόγηση βελτιωτικών προτάσε¬ 
ων και παραπόνων πολιτών, με στόχο τη βελτίωση των 
παρεχόμενων υπηρεσιών. 

εε. Η αξιολόγηση της αποτελεσματικότητας και της 
αποδοτικότητας των Κ.Ε.Π., η τήρηση σχετικών στατι¬ 
στικών στοιχείων, η ανάλυση αυτών και η λήψη μέτρων 
για την αντιμετώπιση τυχόν δυσλειτουργιών των Κ.Ε.Π.. 

στστ. Η προώθηση της συνεργασίας των Κ.Ε.Π. με τις 
δημόσιες υπηρεσίες. 

ΚΕΦΑΛΑΙΟ Δ' 

Γ ενική Διεύθυνση Διοίκησης Ανθρώπινου Δυναμικού 
Αρθρο 13 

Σκοπός - Διάρθρωση 

1. Στρατηγικός σκοπός της Γενικής Διεύθυνσης Διοίκη¬ 
σης Ανθρώπινου Δυναμικού είναι η ευθύνη για το σχέδια- 

σμό και την παρακολούθηση της εφαρμογής της πολιτικής 
διαχείρισης για το ανθρώπινο δυναμικό της Δημόσιας 
Διοίκησης, καθώς και για την εκπροσώπηση της χώρας 
στα αρμόδια όργανα της Ευρωπαϊκής Ένωσης και των 
διεθνών φορέων σε θέματα αρμοδιότητας της Γενικής 
Διεύθυνσης. Ιδίως επικεντρώνεται στους εξής τομείς: 

α) Σχεδιασμός και διαχείριση του προγραμματισμού 
των αναγκών σε ανθρώπινο δυναμικό της Δημόσιας 
Διοίκησης. 

β) Βέλτιστη αξιοποίηση του ανθρώπινου δυναμικού και 
διαρκής ενίσχυση της αποδοτικότητας των δημόσιων 
υπαλλήλων. 

γ) Σχεδιασμός και διαχείριση του νομοθετικού πλαισί¬ 
ου υπηρεσιακής κατάστασης του ανθρώπινου δυναμικού 
στη Δημόσια Διοίκηση βάσει πρότυπων διαδικασιών. 

δ) Ανάπτυξη και διαχείριση του συστήματος περιγραμ¬ 
μάτων θέσεων εργασίας των φορέων της Δημόσιας 
Διοίκησης. 

ε) Σχεδιασμός και συντονισμός του πλαισίου κινητικό¬ 
τητας του ανθρώπινου δυναμικού στη Δημόσια Διοίκηση. 

στ) Μέριμνα για την υλοποίηση δράσεων και εκπρο¬ 
σώπηση της χώρας σε ευρωπαϊκό και διεθνές επίπεδο 
για θέματα ανθρώπινου δυναμικού. 

2. Η Γενική Διεύθυνση Διοίκησης Ανθρώπινου Δυνα¬ 
μικού συγκροτείται από τις ακόλουθες δύο (2) Διευ¬ 
θύνσεις: 

α) Διεύθυνση Προγραμματισμού και Ανάπτυξης Αν¬ 
θρώπινου Δυναμικού, 

β) Διεύθυνση Διαχείρισης Ανθρώπινου Δυναμικού. 

Άρθρο 14 

Διεύθυνση Προγραμματισμού 
και Ανάπτυξης Ανθρώπινου Δυναμικού 

1. Ο Επιχειρησιακός Στόχος της Διεύθυνσης είναι η 
παρακολούθηση, ο προγραμματισμός και η βέλτιστη 
αξιοποίηση του ανθρώπινου δυναμικού της Δημόσιας 
Διοίκησης, η αναζήτηση και ο εντοπισμός των εκπαιδευ¬ 
τικών αναγκών, η συνεχής επιμόρφωση και κατάρτιση σε 
συνεργασία με το Εθνικό Κέντρο Δημόσιας Διοίκησης 
και Αυτοδιοίκησης (ΕΚΔΔΑ). 

2. Η Διεύθυνση Προγραμματισμού και Ανάπτυξης Αν¬ 
θρώπινου Δυναμικού συγκροτείται από τα εξής τρία 
(3) Τμήματα: 

α) Τμήμα Προγραμματισμού Ανθρώπινου Δυναμικού 
της Δημόσιας Διοίκησης 

β) Τμήμα Ανάπτυξης και Αξιοποίησης Ανθρώπινου Δυ¬ 
ναμικού της Δημόσιας Διοίκησης 
γ) Τμήμα Διαχείρισης και Λειτουργίας Ολοκληρωμέ¬ 
νου Πληροφοριακού Συστήματος (Ο.Π.Σ.) Ανθρώπινου 
Δυναμικού Δημόσιας Διοίκησης. 

3. α) Αρμοδιότητες του Τμήματος Προγραμματισμού 
Ανθρώπινου Δυναμικού της Δημόσιας Διοίκησης: 

αα. Ο προγραμματισμός της απασχόλησης του ανθρώ¬ 
πινου δυναμικού στους φορείς της δημόσιας διοίκησης 
με βάση μεσοπρόθεσμο σχεδίασμά (3-5 χρόνια). 

ββ. Σχεδιασμός και διαχείριση του νομοθετικού πλαι¬ 
σίου που αφορά στη διαδικασία και στα προσόντα δι¬ 
ορισμού και πρόσληψης για τους φορείς της Δημόσιας 
Διοίκησης. 

γγ. Η μέριμνα για την άσκηση εποπτείας των προσλή¬ 
ψεων κάθε κατηγορίας προσωπικού στο δημόσιο τομέα. 

δδ. Ανάπτυξη, παροχή κατευθυντήριων οδηγιών και 
διαχείριση του συστήματος διορισμού και πρόσληψης 


ανθρώπινου δυναμικού με βάση τα περιγράμματα θέσε¬ 
ων εργασίας, το πλαίσιο προσόντων και τις καλύτερες 
πρακτικές της Ευρωπαϊκής Ένωσης, από κοινού και σε 
στενή συνεργασία με το Ανώτατο Συμβούλιο Επιλογής 
Προσωπικού (Α.Σ.Ε.Π.). 

β) Αρμοδιότητες του Τμήματος Ανάπτυξης και Αξιοποί¬ 
ησης Ανθρώπινου Δυναμικού της Δημόσιας Διοίκησης: 

αα. Η ανάπτυξη και προώθηση του κοινωνικού διαλό¬ 
γου με τα συνδικάτα και όλους τους εμπλεκόμενους 
φορείς αναφορικά με την εκπαίδευση των δημόσιων 
υπαλλήλων. 

ββ. Η ανάπτυξη και διαχείριση εκπαιδευτικών προ¬ 
γραμμάτων ανά πεδίο πολιτικής για τη βελτίωση των 
δεξιοτήτων και της αποδοτικότητας του ανθρώπινου 
δυναμικού σε συνεργασία με το Ε.Κ.Δ.Δ.Α. 

γγ. Η μέριμνα για την άσκηση εποπτείας της λειτουρ¬ 
γίας του Ε.Κ.Δ.Δ.Α. 

δδ. Η ανάπτυξη και διαχείριση συστήματος περιγραμ¬ 
μάτων θέσεων εργασίας των δημόσιων υπηρεσιών. 

εε. Η ανάπτυξη συστήματος διασύνδεσης περιγραμμά¬ 
των θέσεων εργασίας και κινητικότητας/μετακινήσεων 
στους φορείς της Δημόσιας διοίκησης. 

γ) Αρμοδιότητες του Τμήματος Διαχείρισης και Λει¬ 
τουργίας Ολοκληρωμένου Πληροφοριακού Συστήματος 
(Ο.Π.Σ.) Ανθρώπινου Δυναμικού Δημόσιας Διοίκησης: 

αα. Η χρήση του Ενιαίου Πληροφοριακού Συστήματος 
για τη διαχείριση του ανθρώπινου δυναμικού της Δη¬ 
μόσιας Διοίκησης και η αξιοποίηση των στοιχείων του 
(δημιουργία ψηφιακού προσωπικού φακέλου για κάθε 
δημόσιο υπάλληλο) σε συνεργασία με τη Διεύθυνση 
Ηλεκτρονικής Διακυβέρνησης. 

ββ. Η παροχή κατευθυντήριων οδηγιών στους χρήστες 
του Μητρώου Μισθοδοτούμενων ελληνικού Δημοσίου 
αναφορικά με την επικαιροποίηση των στοιχείων. 

γγ. Η ενίσχυση της λειτουργίας των μονάδων της 
Γενικής Διεύθυνσης Διοίκησης Ανθρώπινου Δυναμικού 
μέσω της συνεχούς αναβάθμισης του Ενιαίου Πληρο¬ 
φοριακού Συστήματος (εμπλουτισμός με νέα στοιχεία 
σχετικά με την κινητικότητα του ανθρώπινου δυναμικού, 
υποστήριξη της διαδικασίας κινητικότητας, κ.λπ.). 

δδ. Η υποστήριξη της διαδικασίας λήψης αποφάσεων 
μέσω αναφορών και επεξεργασίας των στοιχείων για 
το ανθρώπινο δυναμικό. 

εε. Η προτυποποίηση των διαδικασιών με βάση τα 
στατιστικά δεδομένα. 

Αρθρο 15 

Διεύθυνση Διαχείρισης Ανθρώπινου Δυναμικού 

1. Ο Επιχειρησιακός Στόχος της Διεύθυνσης είναι η 
εισήγηση και η μέριμνα για την ενιαία εφαρμογή του 
θεσμικού πλαισίου διαχείρισης του ανθρώπινου δυνα¬ 
μικού, ιδίως σε ζητήματα υπηρεσιακής κατάστασης και 
εξέλιξης, σε διαδικασίες διαχείρισης του ανθρώπινου 
δυναμικού καθώς και στην κινητικότητα του ανθρώπινου 
δυναμικού της Δημόσιας Διοίκησης (σχεδιασμός διαδι¬ 
κασιών και έλεγχος της υλοποίησής τους). 

2. Η Διεύθυνση Διαχείρισης Ανθρώπινου Δυναμικού 
συγκροτείται από τα εξής τρία (3) Τμήματα: 

α) Τμήμα Υπηρεσιακής Κατάστασης Ανθρώπινου Δυ¬ 
ναμικού της Δημόσιας Διοίκησης, 
β) Τμήμα Πειθαρχικής Ευθύνης και Δεοντολογίας, 
γ) Τμήμα Κινητικότητας Ανθρώπινου Δυναμικού της 
Δημόσιας Διοίκησης. 

3. α) Αρμοδιότητες του Τμήματος Υπηρεσιακής Κατά¬ 
στασης Ανθρώπινου Δυναμικού της Δημόσιας Διοίκησης: 

αα. Ο σχεδιασμός πολιτικής και ο έλεγχος εφαρμογής 
του νομοθετικού πλαισίου για τα ζητήματα υπηρεσιακής 
κατάστασης του ανθρώπινου δυναμικού, ιδίως σε θέμα¬ 
τα που αφορούν σε διορισμό/πρόσληψη, μονιμοποίηση, 
προαγωγές, επιλογές προϊσταμένων, λύση υπαλληλικής 
σχέσης. 

ββ. Ο σχεδιασμός πολιτικής και ο έλεγχος εφαρμο¬ 
γής του νομοθετικού πλαισίου για τα ζητήματα που 
αφορούν στην υπηρεσιακή κατάσταση και σταδιοδρο¬ 
μία των υπαλλήλων και προϊσταμένων της Δημόσιας 
Διοίκησης. 

γγ. Η ανάπτυξη και διαχείριση της πολιτικής υπηρε¬ 
σιακής αξιολόγησης της απόδοσης, ιδίως μέσω στο- 
χοθεσίας, του προσωπικού των φορέων της Δημόσιας 
Διοίκησης. 

δδ. Ο σχεδιασμός προτύπων-πιστοποιημένων διαδι¬ 
κασιών διαχείρισης ανθρώπινου δυναμικού. 

εε. Παροχή κατευθυντήριων-οδηγιών στις αρμόδιες 
μονάδες διοικητικού του ανθρώπινου δυναμικού των 
φορέων της Δημόσιας Διοίκησης. 

β) Αρμοδιότητες του Τμήματος Πειθαρχικής Ευθύνης 
και Δεοντολογίας: 

αα. Ο σχεδιασμός και ο έλεγχος εφαρμογής του νο¬ 
μοθετικού πλαισίου των πειθαρχικών διαδικασιών για 
τους δημόσιους υπαλλήλους. 

ββ. Ο σχεδιασμός και ο έλεγχος νομοθετικού πλαισίου 
για την καταπολέμηση της διαφθοράς στις δημόσιες 
υπηρεσίες. 

γγ. Ο σχεδιασμός και ο έλεγχος εφαρμογής του νο¬ 
μοθετικού πλαισίου δικαιωμάτων και υποχρεώσεων των 
δημόσιων υπαλλήλων. 

δδ. Ο σχεδιασμός και ο έλεγχος της τήρησης του Κώ¬ 
δικα Δεοντολογίας (Ορθής Διοικητικής Συμπεριφοράς) 
των δημόσιων υπαλλήλων. 

εε. Η παροχή γραμματειακής και στατιστικής υποστή¬ 
ριξης στη λειτουργία του Δευτεροβάθμιου Πειθαρχικού 
Συμβουλίου. 

στστ. Η παροχή κατευθυντήριων οδηγιών στις αρμό¬ 
διες μονάδες διοίκησης ανθρώπινου δυναμικού των φο¬ 
ρέων της Δημόσιας Διοίκησης σχετικά με την ενίσχυση 
της πειθαρχικής ευθύνης. 

ζζ. Η μελέτη και εισήγηση για τον καθορισμό και τον 
έλεγχο της τήρησης του χρόνου εργασίας των υπαλ¬ 
λήλων και του ωραρίου λειτουργίας των δημόσιων υπη¬ 
ρεσιών, Ν.Π.Δ.Δ. και Ο.Τ.Α. 

γ) Αρμοδιότητες του Τμήματος Κινητικότητας Ανθρώ¬ 
πινου Δυναμικού της Δημόσιας Διοίκησης: 

αα. Ο σχεδιασμός πολιτικής και έλεγχος εφαρμογής 
της σε ζητήματα κινητικότητας ανθρώπινου δυναμικού 
και μεταβολών υπηρεσιακής κατάστασης. 

ββ. Ο σχεδιασμός και ο έλεγχος εφαρμογής του νομο¬ 
θετικού πλαισίου για την κινητικότητα του ανθρώπινου 
δυναμικού. 

γγ. Η κατάρτιση του ετήσιου προγράμματος κινητικό¬ 
τητας για τους φορείς της Δημόσιας Διοίκησης. 

δδ. Η πληροφοριακή υποστήριξη για την εφαρμογή 
του προγράμματος κινητικότητας. 

εε. Η γραμματειακή υποστήριξη για την εφαρμογή του 
προγράμματος κινητικότητας. 

στστ. Ο σχεδιασμός και ο έλεγχος εφαρμογής του 
νομοθετικού πλαισίου υπηρεσιακών μεταβολών για το 


προσωπικό της Δημόσιας Διοίκησης (απόσπαση, μετά¬ 
θεση, μετάταξη). 

ζζ. Η παροχή κατευθυντήριων οδηγιών στις αρμόδιες 
μονάδες διοίκησης ανθρώπινου δυναμικού των φορέων 
της Δημόσιας Διοίκησης. 

ΚΕΦΑΛΑΙΟ Ε' 

Αυτοτελείς Μονάδες 

Αρθρο 16 

Τμήμα Κοινοβουλευτικού Ελέγχου 

Αρμοδιότητα του Τμήματος Κοινοβουλευτικού Ελέγ¬ 
χου είναι ο συντονισμός, στο πλαίσιο άσκησης του Κοι¬ 
νοβουλευτικού Ελέγχου, των αρμόδιων υπηρεσιακών 
μονάδων και φορέων του Υπουργείου για τη συλλογή 
πληροφοριών και τη σύνταξη σχετικών απαντήσεων, 
η επεξεργασία αυτών, σε συνεργασία με το Γραφείο 
Υπουργού και η προώθησή τους στη Βουλή, μέσα στις 
προβλεπόμενες προθεσμίες. 

Αρθρο 17 

Τμήμα Νομοθετικής Πρωτοβουλίας 

Αρμοδιότητες του Τμήματος Νομοθετικής Πρωτοβου¬ 
λίας: 

Ια) Η συμμετοχή στο σχεδίασμά των νομοθετικών και 
κανονιστικών ρυθμίσεων αρμοδιότητας του Υπουργείου 
και η κατάρτιση των νομοσχεδίων, που αναθέτει σε 
αυτό ο Υπουργός. 

β) Η παροχή της αναγκαίας τεχνογνωσίας στις υπη¬ 
ρεσίες που αναλαμβάνουν την εκπόνηση ή την απλού- 
στευση ρυθμίσεων, με σκοπό την τήρηση των αρχών 
καλής νομοθέτησης. 

γ) Η σύνταξη, σε συνεργασία με τις αρμόδιες υπηρε¬ 
σίες, της Ανάλυσης Συνεπειών Ρυθμίσεων του άρθρου 
7 ν. 4048/2012 (Α' 34), με την ταυτόχρονη επισήμανση 
των συναφών νομοθετικών ή κανονιστικών ρυθμίσεων. 

δ) Η μέριμνα, σε συνεργασία με το Γραφείο Καλής 
Νομοθέτησης, για τη διενέργεια κοινωνικού διαλόγου 
και διαβουλεύσεων με εκπροσώπους των κοινωνικών 
φορέων και ενδιαφερομένων ομάδων. 

ε) Η επισήμανση των νομοθετικών και κανονιστικών 
ρυθμίσεων του Υπουργείου που χρήζουν απλούστευσης, 
αναμόρφωσης, κωδικοποίησης ή επικαιροποίησης. 

στ) Η συλλογή, ταξινόμηση και προώθηση στην Κεντρι¬ 
κή Επιτροπή Κωδικοποίησης της Γενικής Γραμματείας 
της Κυβέρνησης του ν. 3133/2003 (Α' 85) κωδικοποιού- 
μενων ρυθμίσεων ή ρυθμίσεων των νομικών πεδίων, στα 
οποία εντοπίζεται η ανάγκη αναμόρφωσης. 

ζ) Η σύνταξη, σε συνεργασία με τις αρμόδιες υπηρεσίες, 
της έκθεσης αξιολόγησης αποτελεσμάτων εφαρμογής 
των ρυθμίσεων του άρθρου 9 του ν. 4048/2012 (Α' 34). 

η) Η υποχρεωτική συμμετοχή στις νομοπαρασκευαστι¬ 
κές επιτροπές του Υπουργείου και η τήρηση ηλεκτρο¬ 
νικού αρχείου των τελικών προτάσεων των εν λόγω 
επιτροπών. 

2. Το Τμήμα Νομοθετικής Πρωτοβουλίας τηρεί, επίσης, 
διαρκώς ανανεωμένο αρχείο νομοθεσίας, νομολογίας 
και άλλων νομικών δεδομένων. 

Στο πλαίσιο αυτό ασκεί, ιδίως, τις ακόλουθες αρμο¬ 
διότητες: 

α) Η οργάνωση, συντήρηση, διαρκής ενημέρωση και 
αξιοποίηση, γενικού κατά θέματα: 

- αρχείου νομοθεσίας, 

- αρχείου νομολογίας που αφορά στη Δημόσια Δι¬ 
οίκηση, 

- συλλογών θεμάτων διοικητικής πρακτικής, εγκυκλίων 
και οδηγιών σε θέματα Δημόσιας Διοίκησης, που εκδί- 
δονται από τις υπηρεσίες του Υπουργείου 

β) Η οργάνωση και σύνταξη 

- σχεδίων κωδίκων της διοικητικής νομοθεσίας και 
συλλογών διοικητικής νομοθεσίας και 

- συλλογών για τις γνωμοδοτήσεις όλων των γνωμο- 
δοτικών συμβουλίων και επιτροπών που λειτουργούν 
στο Υπουργείο 

γ) Η τήρηση αρχείου εκδόσεων 
Η οργάνωση και η εκμετάλλευση των νομικών αυτών 
δεδομένων γίνεται και με τη δημιουργία αντίστοιχων μη¬ 
χανογραφικών βάσεων δεδομένων, σε συνεργασία με το 
Τμήμα Υποστήριξης Χρηστών και Πληροφοριακών Υπο¬ 
δομών και τη Διεύθυνση Ηλεκτρονικής Διακυβέρνησης. 

Άρθρο 18 

Τμήμα Εσωτερικού Ελέγχου 
Αρμοδιότητες του Τμήματος Εσωτερικού Ελέγχου: 

α) Η παροχή ελεγκτικών - συμβουλευτικών αρμοδιο¬ 
τήτων, όπως: 

αα. Ο έλεγχος επάρκειας του συστήματος εσωτερικού 
ελέγχου (ΙηΙθίτιεΙ οοιίΙιόΙ) του Υπουργείου και η εισήγηση 
των σχετικών βελτιωτικών προτάσεων. 

ββ. Ο έλεγχος εφαρμογής των κανόνων δικαίου, ο έλεγ¬ 
χος της νομιμότητας και κανονικότητας των δαπανών 
(ΙΝΤ03ΑΙ 3.4, ΙΝΤ03ΑΙ 1.0.39 Ευρωπαϊκή κατευθυντήρια 
γραμμή εφαρμογής αριθ. 52), όπως και του εσωτερικού 
κανονιστικού πλαισίου λειτουργίας του Υπουργείου. 

γγ. Η αξιολόγηση της οικονομίας, της αποδοτικότητας 
και της αποτελεσματικότητας των δραστηριοτήτων του 
Υπουργείου, δηλαδή η αξιολόγηση της λειτουργίας του 
βάσει της αρχής της χρηστής δημοσιονομικής διαχείρισης. 

δδ. Η αξιολόγηση του προγραμματισμού, του σχεδια- 
σμού και της εκτέλεσης των λειτουργιών του Υπουργείου. 

εε. Ο έλεγχος της ορθής διενέργειας των δαπανών, 
της ορθής είσπραξης και εμφάνισης των εσόδων, της 
διαχείρισης κινδύνων, όπως και της διαχείρισης της 
περιουσίας του φορέα με την εξακρίβωση του ενερ¬ 
γητικού και παθητικού και του μισθολογικού κόστους, 
για τον εντοπισμό τυχόν φαινομένων κακοδιοίκησης 
και κακοδιαχείρισης, κατάχρησης, σπατάλης, απάτης ή 
διαφθοράς και την αποτροπή τους στο μέλλον. 

στστ. Ο έλεγχος πληροφοριακών συστημάτων, προ- 
κειμένου να διαπιστωθεί κατά πόσον επιτυγχάνουν τους 
σκοπούς τους και εάν έχουν ενσωματωθεί σε αυτά 
επαρκείς ασφαλιστικές δικλίδες/μηχανισμοί ελέγχου. 

ζζ. Η διαβεβαίωση περί της ακρίβειας, της αξιοπιστίας 
και της έγκαιρης προετοιμασίας των χρηματοοικονομι¬ 
κών και λοιπών αναφορών. 

β) Η παροχή διαβεβαίωσης περί της επάρκειας των 
συστημάτων διαχείρισης και ελέγχου του Υπουργείου 
γ) Η διενέργεια τακτικού ελέγχου των παγίων προκα¬ 
ταβολών του Υπουργείου 

δ) Η διενέργεια οικονομικού και διαχειριστικού ελέγ¬ 
χου των δημόσιων υπολόγων και δημόσιων διαχειρίσεων 
που υπάγονται στο Υπουργείο 
ε) Η διενέργεια ένορκης διοικητικής εξέτασης σε περί¬ 
πτωση απώλειας δικαιολογητικών πληρωμής δημόσιας 
δαπάνης πριν την έκδοση τίτλου πληρωμής 


στ) Η έρευνα της ύπαρξης αντικειμενικής αδυναμίας 
απόδοσης λογαριασμού χρηματικού εντάλματος προ¬ 
πληρωμής 

ζ) Η επιβολή δημοσιονομικών διορθώσεων στις περι¬ 
πτώσεις που εντοπισθούν μεμονωμένες ή συστημικές 
παρατυπίες σε υπηρεσίες του Υπουργείου ή σε επο¬ 
πτευόμενους φορείς του, εφόσον οι φορείς αυτοί δεν 
διαθέτουν μονάδα εσωτερικού ελέγχου και η παρακο¬ 
λούθηση της εκτέλεσής τους. 

ΚΕΦΑΛΑΙΟ ΣΤ' 

Εθνικό Τυπογραφείο 

Αρθρο 19 

Προϊστάμενος και Αποστολή Εθνικού Τυπογραφείου 

1. Στο Εθνικό Τυπογραφείο, το οποίο αποτελεί ενι¬ 
αίο διοικητικό τομέα του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, προΐ- 
σταται μετακλητός Ειδικός Γραμματέας με βαθμό 2ο 
της Κατηγορίας Ειδικών Θέσεων (άρθρο 12 παρ. 1 του 
ν. 4081/2012/Α' 184). 

2. Το Εθνικό Τυπογραφείο, το οποίο διέπεται ως προς 
την οργάνωση, στελέχωση και λειτουργία του από τις 
διατάξεις του π.δ. 188/1996 (Α' 146) και του ν. 3469/2006 
(Α' 131), αποτελεί διοικητική και τεχνική παραγωγική 
μονάδα γραφικών τεχνών, με αποστολή: 

α) την έντυπη και ηλεκτρονική έκδοση, εκτύπωση, δια¬ 
χείριση και κυκλοφορία της «Εφημερίδος της Κυβερνή- 
σεως» και την εξασφάλιση της πρόσβασης των πολιτών 
στα κείμενα που δημοσιεύονται σε αυτήν. 

β) την εκτύπωση, διαχείριση, πώληση και διανομή των 
εντύπων του Δημοσίου και του ευρύτερου δημόσιου 
τομέα, όπως αυτός ορίζεται κάθε φορά. 

γ) την εκτύπωση, διαχείριση και διανομή εκδόσεων 
διδακτικού ή εκπαιδευτικού χαρακτήρα ή εκδόσεων που 
εξυπηρετούν δημόσιο ή κοινωνικό σκοπό, ύστερα από 
απόφαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης. 

δ) την εκτύπωση μελετών επιστημόνων, επιστημονικών 
ή ερευνητικών κέντρων ή ινστιτούτων ή άλλων φορέων, 
που ενδιαφέρουν ιδιαιτέρως το κοινό και αναφέρονται 
σε θέματα πολιτικών, κοινωνικών και διοικητικών θεσμών, 

ε) τη συνεργασία με το «Ευρωπαϊκό Φόρουμ Επίση¬ 
μων Εφημερίδων» των κρατών - μελών της Ευρωπαϊ¬ 
κής Ένωσης, με την «Υπηρεσία Επίσημων Εκδόσεων της 
Ευρωπαϊκής Ένωσης» ή με άλλους φορείς που έχουν 
δραστηριότητες συναφείς με αυτές του Εθνικού Τυ¬ 
πογραφείου. 

στ) κάθε άλλη εργασία ή δραστηριότητα που είναι συνα¬ 
φής προς την αποστολή του και του έχει ανατεθεί με νόμο. 

ΜΕΡΟΣ Β' 

ΠΡΟΣΩΠΙΚΟ 

ΚΕΦΑΛΑΙΟ Ζ' 
θέσεις Προσωπικού 

Αρθρο 20 
Οργανικές θέσεις 

Το σύνολο των οργανικών θέσεων του προσωπικού 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης ανέρχεται σε τετρακόσιες 
είκοσι πέντε θέσεις (425). 

Άρθρο 21 

Κατανομή οργανικών θέσεων προσωπικού 
με σχέση εργασίας δημοσίου δικαίου 
κατά κατηγορία και κλάδο 


Οι οργανικές θέσεις του προσωπικού με σχέση εργασίας 
δημοσίου δικαίου ανέρχονται σε τριακόσιες τριάντα εννέα 
(339) και κατανέμονται κατά κατηγορία και κλάδο, ως εξής: 


ΚΑΤΗΓΟΡΙΑ ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

Α. Κατηγορία Πανεπιστημιακής Εκπαίδευσης (ΠΕ) 

Κλάδος Διοικητικής Οργάνωσης 

142 

Κλάδος Διοικητικού - Οικονομικού 

30 

Κλάδος Μεταφραστών - Διερμηνέων 

1 

Κλάδος Πληροφορικής 

34 

Β. Κατηγορία Τεχνολογικής Εκπαίδευσης (ΤΕ) 

Κλάδος Διοικητικού - Λογιστικού 

11 

Κλάδος Μηχανικών 

2 

Κλάδος Πληροφορικής 

7 

Γ. Κατηγορία Δευτεροβάθμιας Εκπαίδευσης (ΔΕ) 

Κλάδος Διοικητικού - Λογιστικού 

65 

Κλάδος Προσωπικού Η/Υ 

17 

Κλάδος Τεχνικού διαφόρων ειδικοτήτων 
που καθορίζονται κάθε φορά με την 
προκήρυξη: 

13 

Δ. Κατηγορία Υποχρεωτικής Εκπαίδευσης (ΥΕ) 

Κλάδος Βοηθητικού Προσωπικού διαφό¬ 
ρων ειδικοτήτων που καθορίζονται κάθε 
φορά με την προκήρυξη 

17 

ΣΥΝΟΛΟ ΠΡΟΣΩΠΙΚΟΥ 

ΔΗΜΟΣΙΟΥ ΔΙΚΑΙΟΥ 

339 


Άρθρο 22 

Κατανομή οργανικών θέσεων προσωπικού με σχέση 
εργασίας ιδιωτικού δικαίου αορίστου χρόνου 
κατά εκπαιδευτική βαθμίδα και ειδικότητα 

1. Οι οργανικές θέσεις του προσωπικού με σχέση ερ¬ 
γασίας ιδιωτικού δικαίου αορίστου χρόνου ανέρχονται 
σε ογδόντα δύο (82) και κατανέμονται κατά εκπαιδευ¬ 
τική βαθμίδα και ειδικότητα, ως εξής: 


ΕΚΠΑΙΔΕΥΤΙΚΗ ΒΑΘΜΙΔΑ - ΕΙΔΙΚΟΤΗΤΑ 

ΘΕΣΕΙΣ 

Α. Ειδικό Επιστημονικό Προσωπικό διαφό¬ 
ρων ειδικοτήτων που καθορίζονται κάθε 
φορά με την προκήρυξη 

9 

Β. Βαθμίδα Πανεπιστημιακής Εκπαίδευσης (ΠΕ) 

Ειδικότητα Νομικών Συνεργατών 

8 

Ειδικότητα Διοικητικού - Οικονομικού 

17 

Ειδικότητα Πληροφορικής 

8 

Γ. Βαθμίδα Τεχνολογικής Εκπαίδευσης (ΤΕ) 


Ειδικότητα Διοικητικού - Λογιστικού 

3 

Δ. Βαθμίδα Δευτεροβάθμιας Εκπαίδευσης (ΔΕ) 

Ειδικότητα Διοικητικού - Λογιστικού 

7 

Ειδικότητα Προσωπικού Η/Υ 

4 

Ειδικότητα Τεχνικού διαφόρων εξειδικεύ- 
σεων που καθορίζονται κάθε φορά με την 
προκήρυξη: 

18 


Ε. Βαθμίδα Υποχρεωτικής Εκπαίδευσης (ΥΕ) 

Ειδικότητα Βοηθητικού Προσωπικού δια¬ 
φόρων εξειδικεύσεων που καθορίζονται 
κάθε φορά με την προκήρυξη: 

8 

ΣΥΝΟΛΟ ΠΡΟΣΩΠΙΚΟΥ ΜΕ ΣΧΕΣΗ 
ΕΡΓΑΣΙΑΣ ΙΔΑΧ 

82 


2. Με την καθ’ οιονδήποτε τρόπο κένωση κάθε οργανικής 
θέσης των ειδικοτήτων ΠΕ Νομικών Συνεργατών, ΠΕ Δι- 
οικητικού-Οικονομικού, ΠΕ Πληροφορικής, ΤΕ Διοικητικού 
- λογιστικού, ΔΕ Διοικητικού-Άογιστικού και ΔΕ Προσω¬ 
πικού Η/Υ της παραγράφου 1 του παρόντος άρθρου, αυτή 
μετατρέπεται σε οργανική δημοσίου δικαίου, αντίστοιχης 
κατηγορίας και κλάδου, στον οποίο και προσμετρείται. 

Άρθρο 23 

Προσωπικό ειδικών θέσεων 

Οι οργανικές θέσεις του προσωπικού ειδικών θέσεων με 
σχέση εργασίας δημοσίου δικαίου κατανέμονται ως εξής: 

1. Εμπειρογνώμονες Πληροφορικής τρεις (3) θέσεις 
με βαθμό 2ο της κατηγορίας ειδικών θέσεων, με τριετή 
θητεία που μπορεί να ανανεώνεται. 

2. Ιατρός - Ελεγκτής μία (1) θέση με 3ετή θητεία που 
μπορεί να ανανεώνεται. 

Άρθρο 24 

Κατάταξη προσωπικού 

1. Οι υπηρετούντες, κατά την έναρξη ισχύος του παρό¬ 
ντος, υπάλληλοι με σχέση εργασίας δημοσίου δικαίου 
και ιδιωτικού δικαίου αορίστου χρόνου των κλάδων ή 
ειδικοτήτων που καταργούνται με το παρόν, κατατάσ¬ 
σονται στους αντίστοιχους κλάδους ή ειδικότητες των 
άρθρων 21-23, ως εξής: 

1.1. Υπάλληλοι με σχέση εργασίας δημοσίου δικαίου: 

α) οι υπάλληλοι των κλάδων ΠΕ Κοινωνικού και ΠΕ 

Διοικητικού κατατάσσονται στον κλάδο ΠΕ Διοικητικού 
Οικονομικού 

β) οι υπάλληλοι του κλάδου ΔΕ Δακτυλογράφων - 
Στενογράφων, ΔΕ Διοικητικού και ΔΕ Τηλεφωνητών 
κατατάσσονται στον κλάδο ΔΕ Διοικητικού Λογιστικού 

γ) οι υπάλληλοι του κλάδου ΔΕ Τυπογραφίας κατα¬ 
τάσσονται στον κλάδο ΔΕ Τεχνικού. Ειδικά για τους 
υπαλλήλους ΔΕ Τεχνικού που υπηρετούσαν στον προ¬ 
σωρινό κλάδο ΤΕ Εργοδηγών, συστήνεται προσωρινός 
κλάδος ΤΕ Εργοδηγών, όπου κατατάσσονται οι υπάλ¬ 
ληλοι αυτοί σε προσωποπαγή θέση με δέσμευση της 
κενής οργανικής θέσης ΔΕ Τεχνικού, που κατέχουν. 
Ο ανωτέρω προσωρινός κλάδος και θέση ΤΕ Εργοδηγών 
καταργείται με την καθοιονδήποτε τρόπο αποχώρηση 
των υπηρετούντων σε αυτόν, οπότε και καταργείται η 
δέσμευση της θέσης ΔΕ Τεχνικού. 

δ) Στον κλάδο ΥΕ Βοηθητικού Προσωπικού διαφόρων 
ειδικοτήτων κατατάσσονται οι υπάλληλοι του κλάδου 
ΥΕ Επιμελητών, ΥΕ Προσωπικού Καθαριότητας, ΥΕ Φυ- 
λάκων-Νυκτοφυλάκων, ΥΕ Εργατών. 

1.2. Ως προς τους υπαλλήλους του κλάδου ΠΕ Πληρο¬ 
φορικής που υπηρετούν, κατά τη δημοσίευση του παρό¬ 
ντος, ως Εμπειρογνώμονες Πληροφορικής με ανάθεση 
καθηκόντων τριετούς θητείας, η θέση ΠΕ Πληροφορικής 
μετατρέπεται σε οργανική θέση Εμπειρογνώμονα Πλη¬ 
ροφορικής τριετούς θητείας, η οποία καταργείται με 
τη λήξη της θητείας τους και προσαυξάνει αντιστοίχως 
την οργανική θέση ΠΕ Πληροφορικής που κατέχουν. 

1.3. Υπάλληλοι με σχέση εργασίας ιδιωτικού δικαίου 
αορίστου χρόνου: 

α) Στο Ειδικό Επιστημονικό Προσωπικό διαφόρων ει¬ 
δικοτήτων κατατάσσεται το υπηρετούν Ειδικό Επιστη¬ 
μονικό Προσωπικό 
αα) Οργάνωσης Διοίκησης 
ββ) Πληροφορικής/Νομικής Πληροφορικής 
γγ) Οργανωτικού Σχεδιασμού και Προγραμματισμού 
δδ) Διοίκησης, Αξιολόγησης και Ανάπτυξης Προσω¬ 
πικού 

εε) Απλούστευσης Νομοθεσίας και Διαδικασιών 
στστ) Ευρωπαϊκού Κοινωνικού Δικαίου 
ζζ) Δημοσίου Δικαίου - Δημοσίου Μάνατζμεντ 
ηη) Ανασχεδιασμού Διοικητικών Διαδικασιών 
β) Στην ειδικότητα ΠΕ Διοικητικού Οικονομικού κα¬ 
τατάσσονται οι υπάλληλοι ειδικότητας ΠΕ Κοινωνικού, 
ΠΕ Διοικητικού και ΠΕ Αρχιτεκτόνων 
γ) Στην ειδικότητα ΤΕ Διοικητικού Λογιστικού κατα¬ 
τάσσεται η ειδικότητα ΤΕ Διοικητικού 
δ) Στην ειδικότητα ΔΕ Διοικητικού Λογιστικού κατα¬ 
τάσσονται οι ειδικότητες ΔΕ Διοικητικού και ΔΕ Γ ενικών 
Καθηκόντων 

ε) Στην ειδικότητα ΔΕ Τεχνικού διαφόρων εξειδικεύ- 
σεων κατατάσσονται οι υπάλληλοι με ειδικότητα ΔΕ 
Οδηγών, τεχνικού, τεχνιτών/μηχανοτεχνιτών, μηχανο- 
ξυλουργών. 

στ) Στην ειδικότητα ΥΕ Βοηθητικού προσωπικού δια¬ 
φόρων εξειδικεύσεων κατατάσσονται οι υπάλληλοι με 
ειδικότητα επιμελητών, προσωπικού καθαριότητας, φυ- 
λάκων-νυκτοφυλάκων, εργατών. 

2. Για την ανωτέρω κατάταξη της παρ. 1 εκδίδεται 
διαπιστωτική πράξη από την αρμόδια για τα θέματα 
προσωπικού οργανική μονάδα του Υπουργείου. 

ΚΕΦΑΛΑΙΟ Η' 

Προσόντα 

Άρθρο 25 

Προσόντα διορισμού ή πρόσληψης 

1. Τα κατά κλάδο και ειδικότητα, τυπικά και πρόσθετα 
προσόντα διορισμού ή πρόσληψης καθορίζονται από τις 
ισχύουσες κάθε φορά διατάξεις για τον καθορισμό των 
προσόντων διορισμού ή πρόσληψης σε θέσεις φορέων 
του δημόσιου τομέα. 

2. Για τους κλάδους που συγκροτούνται από περισ¬ 
σότερες ειδικότητες, ο αριθμός των θέσεων ανά ειδι¬ 
κότητα καθορίζεται κατά περίπτωση με την προκήρυξη 
για την πλήρωση των θέσεων του οικείου κλάδου ή 
με την απόφαση μετάταξης, εάν η θέση πληρούται με 
μετάταξη. 

3. Προσόντα διορισμού ή πρόσληψης στον κλάδο ΠΕ 
Διοικητικής Οργάνωσης ορίζονται τα προβλεπόμενα 
στην παρ. 1 του άρθρου 4 του π.δ. 50/2001 (Α' 39) και 
επιπλέον άριστη γνώση μίας ξένης γλώσσας (αγγλικής, 
γαλλικής, γερμανικής ή ιταλικής) και ετήσια τουλάχιστον 
επιστημονική ή επαγγελματική δραστηριότητα ή απα¬ 
σχόληση, μετά τη λήψη του βασικού τίτλου σπουδών, σε 
θέματα οργάνωσης - διοίκησης προσωπικού, διοίκησης 
επιχειρήσεων, επιχειρησιακής έρευνας, τεχνικών αύξη¬ 
σης της παραγωγικότητας, εκπαίδευσης προσωπικού 
και προγραμματισμού ανθρώπινου δυναμικού. Η επιστη¬ 
μονική δραστηριότητα σε Α.Ε.Ι. νοείται ετήσια, εφόσον 
καλύπτει ένα ακαδημαϊκό έτος. 


4. Προσόντα διορισμού ή πρόσληψης για τη θέση Ια¬ 
τρού - Ελεγκτή ορίζονται η ειδικότητα Παθολογίας ή 
Γενικής Ιατρικής και άδεια άσκησης της αντίστοιχης 
ειδικότητας από την αρμόδια ελληνική αρχή. 

5. Προσόντα διορισμού ή πρόσληψης για τις θέσεις 
εμπειρογνωμόνων Πληροφορικής ορίζονται τα προβλε¬ 
πόμενα στο άρθρο 6 του π.δ. 50/2001 (Α' 39) και επιπλέον 
άριστη γνώση μίας τουλάχιστον ξένης γλώσσας (αγγλι¬ 
κής, γαλλικής, γερμανικής ή ιταλικής) και ετήσια τουλά¬ 
χιστον επιστημονική ή επαγγελματική δραστηριότητα ή 
απασχόληση, μετά τη λήψη του βασικού τίτλου σπουδών, 
σε θέματα Τεχνολογιών Πληροφορικής και Επικοινωνιών 
(ΤΠΕ). Η επιστημονική δραστηριότητα σε Α.Ε.Ι. νοείται 
ετήσια, εφόσον καλύπτει ένα ακαδημαϊκό έτος. 

ΚΕΦΑΛΑΙΟ Θ' 

Περιγράμματα Θέσεων Ευθύνης 
Άρθρο 26 

Περιγράμματα Θέσεων Προϊσταμένων 
Γ ενικών Διευθύνσεων 

1. Τα καθήκοντα των Προϊσταμένων των Γενικών Δι¬ 
ευθύνσεων του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης είναι τα ακόλουθα: 

α) Η ευθυγράμμιση των στρατηγικών σκοπών των Γ ε¬ 
νικών Διευθύνσεων με την αποστολή του Υπουργείου. 

β) Ο συντονισμός των Προϊσταμένων των οργανικών 
μονάδων που υπάγονται στη Γ ενική Διεύθυνση για την 
επίτευξη των επιχειρησιακών τους στόχων. 

γ) Η παροχή εμπεριστατωμένων εισηγήσεων στην 
πολιτική ηγεσία, μετά από ανάλυση δεδομένων και 
αξιολόγηση κινδύνων, καθώς και η διαμόρφωση εναλ¬ 
λακτικών επιλογών, βάσει της ανάλυσης του εσωτερικού 
και εξωτερικού περιβάλλοντος λειτουργίας του φορέα. 

δ) Η διασφάλιση συνθηκών οριζόντιας συνεργασίας 
μεταξύ των Γ ενικών Διευθύνσεων του φορέα και λοιπών 
φορέων της Δημόσιας Διοίκησης, 
ε) Η ανάληψη πρωτοβουλιών για τη διαχείριση κρίσεων, 
στ) Η διαχείριση και αξιοποίηση του προσωπικού, ώστε 
να επιτυγχάνονται οι θεσπισμένοι στόχοι. 

ζ) Η έγκριση των Περιγραμμάτων Θέσεων Εργασίας 
(εφεξής ΠΘΕ) των υποκείμενων οργανικών μονάδων. 

η) Η εισήγηση της ετήσιας στοχοθεσίας και η παρακο¬ 
λούθησή της βάσει των θεσπισμένων δεικτών απόδοσης, 
καθώς και η συνεχής βελτίωση του τρόπου λειτουργίας 
των οργανικών μονάδων με την υποβολή προτάσεων 
οργανωτικού και επιχειρησιακού ανασχεδιασμού. 

θ) Η αξιολόγηση του προσωπικού σύμφωνα με το 
ισχύον θεσμικό πλαίσιο. 

ι) Η εκπροσώπηση της Γ ενικής Διεύθυνσης, όπου απαι¬ 
τείται. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δι¬ 
ατάξεις διατηρούνται σε ισχύ. 

Άρθρο 27 

Περιγράμματα Θέσεων Προϊσταμένων Διευθύνσεων 

1. Τα καθήκοντα των Προϊσταμένων των Διευθύνσεων 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης είναι τα ακόλουθα: 

α) Η ευθυγράμμιση των επιχειρησιακών στόχων της 
Διεύθυνσης με το στρατηγικό σκοπό της Γ ενικής Διεύ¬ 
θυνσης στην οποία υπάγεται. 

β) Η παροχή οδηγιών και κατευθύνσεων βάσει των 
επιχειρησιακών στόχων, 

γ) Η διασφάλιση συνθηκών οριζόντιας συνεργασίας 
μεταξύ των οργανικών μονάδων της Διεύθυνσης και 
λοιπών φορέων της Δημόσιας Διοίκησης. 

δ) Η παρότρυνση του προσωπικού για την επίτευξη 
των επιχειρησιακών στόχων της Διεύθυνσης. 

ε) Η διαχείριση, ανάπτυξη και αξιοποίηση του προσω¬ 
πικού, ώστε να επιτυγχάνονται οι προγραμματισμένοι 
στόχοι και η εισήγηση προτάσεων βελτίωσης για την 
κατανομή του ανθρώπινου δυναμικού. 

στ) Η έγκριση των ΠΘΕ των υποκείμενων οργανικών 
μονάδων και η εισήγηση τυχόν τροποποιήσεων. 

ζ) Η διαμόρφωση της ετήσιας στοχοθεσίας και ο 
προσδιορισμός των δεικτών μέτρησης αυτής σε συ¬ 
νεργασία με τους Προϊσταμένους των Τμημάτων. 

η) Η αξιολόγηση του προσωπικού σύμφωνα με το ισχύ- 
ον θεσμικό πλαίσιο. 

θ) Η παρακολούθηση βέλτιστων πρακτικών και ο προσ¬ 
διορισμός οργανωτικών, λειτουργικών και επιχειρησιακών 
βελτιώσεων των οργανικών μονάδων της Διεύθυνσης, 
ι) Η εκπροσώπηση της Διεύθυνσης όπου απαιτείται. 
2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δι¬ 
ατάξεις διατηρούνται σε ισχύ. 

Άρθρο 28 

Περιγράμματα Θέσεων Προϊσταμένων 
Τμημάτων και Αυτοτελών Τμημάτων 

1. Τα καθήκοντα των Προϊσταμένων των Τμημάτων 
και Αυτοτελών Τμημάτων του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης είναι 
τα ακόλουθα: 

α) Η λειτουργική διασύνδεση των ασκούμενων αρμο¬ 
διοτήτων με τους επιχειρησιακούς στόχους της υπερ¬ 
κείμενης Διεύθυνσης ή με τις οδηγίες της πολιτικής 
ηγεσίας προκειμένου για τα Αυτοτελή Τμήματα. 

β) Η συγκέντρωση, επεξεργασία, σύνθεση και παρου¬ 
σίαση των απαραίτητων δεδομένων για την υποστήριξη 
της διαδικασίας λήψης αποφάσεων. 

γ) Η παρότρυνση των υπαλλήλων για την υλοποίηση 
των δράσεων του Τμήματος. 

δ) Η ορθολογική κατανομή του αντικειμένου και των 
εισερχομένων στους υπαλλήλους του Τ μήματος. 

ε) Η διασφάλιση συνθηκών συνεργασίας με άλλες 
υπηρεσίες του Υπουργείου και λοιπών φορέων της 
Δημοσίας Διοίκησης. 

στ) Η ανίχνευση επιμορφωτικών αναγκών του προ¬ 
σωπικού και η διαμόρφωση ευκαιριών μάθησης για το 
σύνολο αυτού. 

ζ) Η εισήγηση στον Προϊστάμενο της Διεύθυνσης ή 
στον Προϊστάμενο της Διεύθυνσης Διοικητικών Υπηρε¬ 
σιών προκειμένου για τα Αυτοτελή Τμήματα, για ζητή¬ 
ματα σύστασης, τροποποίησης και κατάργησης θέσεων 
εργασίας και των σχετικών ΠΘΕ του Τ μήματος. 

η) Η εφαρμογή και η παρακολούθηση της θεσπισμέ¬ 
νης στοχοθεσίας σε ατομικό επίπεδο και η ανάληψη 
πρωτοβουλιών για τη βελτίωση της αποδοτικότητας 
των υπαλλήλων. 

θ) Η αξιολόγηση του προσωπικού σύμφωνα με το 
ισχύον θεσμικό πλαίσιο. 


ι) Η ανάληψη πρωτοβουλιών για τη βελτίωση της λει¬ 
τουργίας του Τμήματος και η τήρηση των προβλεπό- 
μενων προθεσμιών. 

2. Επιπρόσθετα καθήκοντα που απορρέουν από αρ¬ 
μοδιότητες που περιγράφονται σε ειδικότερη κείμενη 
νομοθεσία ή σε ειδικότερες σχετικές κανονιστικές δι¬ 
ατάξεις διατηρούνται σε ισχύ. 

ΚΕΦΑΛΑΙΟ Γ 

Κλάδοι Προϊσταμένων Οργανικών Μονάδων 
Αρθρο 29 

Κλάδοι Προϊσταμένων Γ ενικών Διευθύνσεων 

1. Γ ια τον ορισμό του Προϊσταμένου της Γ ενικής Διεύ¬ 
θυνσης Οικονομικών και Διοικητικών Υπηρεσιών εφαρ¬ 
μόζονται τα προβλεπόμενα στο νομοθετικό πλαίσιο 
που αφορά στον Προϊστάμενο Οικονομικών Υπηρεσιών 
Υπουργείων και λοιπών φορέων της Γενικής Κυβέρνη¬ 
σης, όπως αυτό ισχύει κάθε φορά. 

2. Στη Γ ενική Διεύθυνση Μεταρρυθμιστικής Πολιτικής 
και Ηλεκτρονικής Διακυβέρνησης προ'ΐσταται υπάλ¬ 
ληλος του κλάδου ΠΕ Διοικητικής Οργάνωσης ή του 
κλάδου/ειδικότητας ΠΕ Πληροφορικής, ή υπάλληλος 
ΠΕ οποιουδήποτε κλάδου/ειδικότητας που πληροί τις 
αντίστοιχες προϋποθέσεις διορισμού στους κλάδους 
αυτούς. 

3. Στη Γ ενική Διεύθυνση Διοίκησης Ανθρώπινου Δυνα¬ 
μικού προ'ΐσταται υπάλληλος του κλάδου ΠΕ Διοικητικής 
Οργάνωσης ή υπάλληλος ΠΕ οποιουδήποτε κλάδου/ 
ειδικότητας που πληροί τις αντίστοιχες προϋποθέσεις 
διορισμού στον κλάδο αυτό. 

Αρθρο 30 

Κλάδοι Προϊσταμένων Διευθύνσεων 

Στις Διευθύνσεις: 

α) Προϋπολογισμού και Δημοσιονομικών Αναφορών 
και Διοικητικών Υπηρεσιών της Γενικής Διεύθυνσης 
Οικονομικών και Διοικητικών Υπηρεσιών, προΐστανται 
υπάλληλοι του κλάδου ΠΕ Διοικητικής Οργάνωσης ή 
του κλάδου/ειδικότητας ΠΕ Διοικητικού Οικονομικού ή 
υπάλληλοι ΠΕ οποιουδήποτε κλάδου/ειδικότητας που 
πληρούν τις αντίστοιχες προϋποθέσεις διορισμού στους 
κλάδους αυτούς. 

β) Προμηθειών, Υποδομών και Διαχείρισης Υλικού της 
Γ ενικής Διεύθυνσης Οικονομικών και Διοικητικών Υπηρε¬ 
σιών, προΐστανται υπάλληλοι του κλάδου ΠΕ Διοικητικής 
Οργάνωσης ή του κλάδου/ειδικότητας ΠΕ Διοικητικού 
Οικονομικού ή του κλάδου/ειδικότητας ΠΕ Πληροφορι¬ 
κής ή ΤΕ Διοικητικού Λογιστικού ή ΤΕ Πληροφορικής ή 
υπάλληλοι ΠΕ ή ΤΕ οποιουδήποτε κλάδου/ειδικότητας 
που πληρούν τις αντίστοιχες προϋποθέσεις διορισμού 
στους κλάδους αυτούς. 

γ) Οργανωτικών Μεταρρυθμίσεων και Απλούστευσης 
Διαδικασιών και Παροχής Υπηρεσιών Δημοσίου της 
Γενικής Διεύθυνσης Μεταρρυθμιστικής Πολιτικής και 
Ηλεκτρονικής Διακυβέρνησης, προΐστανται υπάλληλοι 
του κλάδου ΠΕ Διοικητικής Οργάνωσης ή υπάλληλοι 
ΠΕ οποιουδήποτε κλάδου/ειδικότητας που πληρούν τις 
αντίστοιχες προϋποθέσεις διορισμού στον κλάδο αυτό. 

δ) Ηλεκτρονικής Διακυβέρνησης της Γενικής Διεύ¬ 
θυνσης Μεταρρυθμιστικής Πολιτικής και Ηλεκτρονικής 
Διακυβέρνησης προ'ΐσταται υπάλληλος του κλάδου/ 
ειδικότητας ΠΕ Πληροφορικής ή ΤΕ Πληροφορικής ή 

υπάλληλοι ΠΕ ή ΤΕ οποιουδήποτε κλάδου/ειδικότητας 
που πληρούν τις αντίστοιχες προϋποθέσεις διορισμού 
στους κλάδους αυτούς. 

ε) Προγραμματισμού και Ανάπτυξης Ανθρώπινου Δυ¬ 
ναμικού και Διαχείρισης Ανθρώπινου Δυναμικού της 


Γενικής Διεύθυνσης Διοίκησης Ανθρώπινου Δυναμικού, 
προίστανται υπάλληλοι του κλάδου ΠΕ Διοικητικής 
Οργάνωσης ή υπάλληλοι ΠΕ οποιουδήποτε κλάδου/ει- 
δικότητας που πληρούν τις αντίστοιχες προϋποθέσεις 
διορισμού στον κλάδο αυτό. 


Άρθρο 31 

Κλάδοι Προϊσταμένων Τμημάτων 


1. Γ ενική Διεύθυνση Οικονομικών και Διοικητικών Υπηρεσιών 
α) Διεύθυνση Προϋπολογισμού και Δημοσιονομικών Αναφορών 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ/ΕΙΔΙΚΟΤΗΤΑ ΠΡΟΪΣΤΑΜΕΝΟΥ 

Τμήμα Τακτικού Προϋπολογισμού και Μεσοπρόθεσμου 
Πλαισίου Δημοσιονομικής Στρατηγικής 

ΠΕ Διοικητικής Οργάνωσης ή ΠΕ Διοικητικού - 
Οικονομικού 

Τμήμα Προϋπολογισμού του Προγράμματος Δημόσιων 
Επενδύσεων (ΠΔΕ) 

ΠΕ Διοικητικής Οργάνωσης ή ΠΕ Διοικητικού - 
Οικονομικού 

Τμήμα Οικονομικής Εποπτείας Φορέων, Κρατικών 
Ενισχύσεων και Δημοσιονομικών Αναφορών 

ΠΕ Διοικητικής Οργάνωσης ή ΠΕ Διοικητικού - 
Οικονομικού 

Τμήμα Οικονομικής Διαχείρισης 

ΠΕ Διοικητικής Οργάνωσης ή ΠΕ Διοικητικού - 
Οικονομικού ή ΤΕ Διοικητικού Λογιστικού 

Τ μήμα Εκκαθάρισης Αποδοχών 

ΠΕ Διοικητικής Οργάνωσης ή ΠΕ Διοικητικού - 
Οικονομικού ή ΤΕ Διοικητικού Λογιστικού 


β) Διεύθυνση Προμηθειών, Υποδομών και Διαχείρισης Υλικού 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ/ΕΙΔΙΚΟΤΗΤ Α ΠΡΟΪΣΤΑΜΕΝΟΥ 

Τμήμα Προμηθειών, Διαχείρισης Υλικού 
και Εγκαταστάσεων 

ΠΕ Διοικητικής Οργάνωσης ή ΠΕ Διοικητικού - 
Οικονομικού ή ΤΕ Διοικητικού Λογιστικού ή ΤΕ Μηχανικών 

Τμήμα Πολιτικής και Εποπτείας 

των Κρατικών Αυτοκινήτων και Τηλεπικοινωνιών 

ΠΕ Διοικητικής Οργάνωσης ή ΠΕ Διοικητικού - Οικονομικού 
ή ΠΕ Πληροφορικής ή ΤΕ Διοικητικού Λογιστικού 
ή ΤΕ Πληροφορικής ή ΤΕ Μηχανικών 

Τμήμα Υποστήριξης Χρηστών 
και Πληροφοριακών Υποδομών 

ΠΕ Πληροφορικής ή ΤΕ Πληροφορικής 

Τ μήμα Εκτέλεσης Προγραμμάτων 

ΠΕ Διοικητικής Οργάνωσης ή ΠΕ Διοικητικού - Οικονομικού 
ή ΠΕ Πληροφορικής ή ΤΕ Διοικητικού Λογιστικού 
ή ΤΕ Πληροφορικής 

Τμήμα Διαρκή Κώδικα Νομοθεσίας - 
«Ραπτάρχης» 

ΠΕ Διοικητικής Οργάνωσης ή ΠΕ Διοικητικού - Οικονομικού 
ή ΠΕ Πληροφορικής ή ΤΕ Διοικητικού Λογιστικού 
ή ΤΕ Πληροφορικής 


γ) Διεύθυνση Διοικητικών Υπηρεσιών 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ/ΕΙΔΙΚΟΤΗΤ Α ΠΡΟΪΣΤΑΜΕΝΟΥ 

Τμήμα Διοίκησης Ανθρώπινου Δυναμικού 
και Οργάνωσης 

ΠΕ Διοικητικής Οργάνωσης ή ΠΕ Διοικητικού - Οικονομικού 

Τμήμα Γραμματείας και Παροχής Πληρο¬ 
φοριών 

ΠΕ Διοικητικής Οργάνωσης ή ΠΕ Διοικητικού - Οικονομικού ή ΠΕ 
Πληροφορικής ή ΤΕ Διοικητικού Λογιστικού ή ΤΕ Πληροφορικής ή 

ΔΕ Διοικητικού Λογιστικού ή ΔΕ Προσωπικού Η/Υ 

Τμήμα Πολιτικής Σχεδίασης Έκτακτης 
Ανάγκης (Π.Σ.Ε.Α.) 

ΠΕ Διοικητικής Οργάνωσης ή ΠΕ Διοικητικού - Οικονομικού ή ΠΕ 
Πληροφορικής ή ΤΕ Διοικητικού - Λογιστικού ή ΤΕ Πληροφορικής ή 
ΤΕ Μηχανικών 

Τ μήμα Διεθνών Σχέσεων 

ΠΕ Διοικητικής Οργάνωσης ή ΠΕ Διοικητικού - Οικονομικού 

2. Γενική Διεύθυνση Μεταρρυθμιστικής Πολιτικής και Ηλεκτρονικής Διακυβέρνησης 
α) Διεύθυνση Οργανωτικών Μεταρρυθμίσεων 



3. Γ ενική Διεύθυνση Διοίκησης Ανθρώπινου Δυναμικού 

α) Διεύθυνση Προγραμματισμού και Ανάπτυξης Ανθρώπινου Δυναμικού 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ/ΕΙΔΙΚΟΤΗΤΑ ΠΡΟΪΣΤΑΜΕΝΟΥ 

Τμήμα Προγραμματισμού Ανθρώπινου Δυναμικού 
της Δημόσιας Διοίκησης 

ΠΕ Διοικητικής Οργάνωσης ή ΠΕ Διοικητικού 
Οικονομικού 

Τμήμα Ανάπτυξης και Αξιοποίησης Ανθρώπινου 

Δυναμικού της Δημόσιας Διοίκησης 

ΠΕ Διοικητικής Οργάνωσης ή ΠΕ Διοικητικού 
Οικονομικού 

Τμήμα Διαχείρισης και Λειτουργίας Ολοκληρωμένου 
Πληροφοριακού Συστήματος (Ο.Π.Σ.) Ανθρώπινου 

Δυναμικού Δημόσιας Διοίκησης 

ΠΕ Διοικητικής Οργάνωσης ή ΠΕ Διοικητικού 
Οικονομικού ή ΠΕ Πληροφορικής ή ΤΕ Διοικη¬ 
τικού Λογιστικού ή ΤΕ Πληροφορικής 


β) Διεύθυνση Διαχείρισης Ανθρώπινου Δυναμικού 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ/ΕΙΔΙΚΟΤΗΤ Α ΠΡΟΪΣΤΑΜΕΝΟΥ 

Τμήμα Υπηρεσιακής Κατάστασης Ανθρώπινου 
Δυναμικού της Δημόσιας Διοίκησης 

ΠΕ Διοικητικής Οργάνωσης ή ΠΕ Διοικητικού Οικονομικού 

Τμήμα Πειθαρχικής Ευθύνης και 

Δεοντολογίας 

ΠΕ Διοικητικής Οργάνωσης ή ΠΕ Διοικητικού Οικονομικού 

Τμήμα Κινητικότητας Ανθρώπινου Δυναμικού 
της Δημόσιας Διοίκησης 

ΠΕ Διοικητικής Οργάνωσης ή ΠΕ Διοικητικού Οικονομικού 


Αρθρο 32 

Κλάδοι Προϊσταμένων Αυτοτελών Τμημάτων 


ΟΡΓΑΝΙΚΗ ΜΟΝΑΔΑ 

ΚΛΑΔΟΣ/ΕΙΔΙΚΟΤΗΤ Α ΠΡΟΪΣΤΑΜΕΝΟΥ 

Τμήμα Κοινοβουλευτικού Ελέγχου 

ΠΕ Διοικητικής Οργάνωσης ή ΠΕ Διοικητικού - 
Οικονομικού ή ΤΕ Διοικητικού - Λογιστικού 

Τμήμα Νομοθετικής Πρωτοβουλίας 

ΠΕ Διοικητικής Οργάνωσης ή ΠΕ Διοικητικού - 
Οικονομικού 

Τ μήμα Εσωτερικού Ελέγχου 

ΠΕ Διοικητικής Οργάνωσης ή ΠΕ Διοικητικού - 
Οικονομικού ή ΠΕ Πληροφορικής ή ΤΕ Πληροφορικής 
ή ΤΕ Διοικητικού Λογιστικού 

Άρθρο 33 

Καταργούμενες διατάξεις 

Από την έναρξη ισχύος του παρόντος διατάγματος καταργούνται το π.δ. 320/1988 (Α' 149), όπως τροποποιήθηκε 
και ισχύει, η αριθ. οικ. 202/1.2.2008 (Β' 155) κοινή υπουργική απόφαση, όπως τροποποιήθηκε με τις υπ’ αρ. πρωτ. 
οικ. 9/5.1.2009 (Β' 4) και 319/27.1.2012 (Β' 130) όμοιες αποφάσεις, καθώς και κάθε άλλη διάταξη που αντίκειται στις 
διατάξεις του παρόντος. 

Αρθρο 34 
Έναρξη ισχύος 

Η ισχύς του παρόντος αρχίζει μετά την παρέλευση ενός (1) μήνα από τη δημοσίευσή του στην Εφημερίδα της 
Κυβερνήσεως. 

Στον Υπουργό Διοικητικής Μεταρρύθμισης και Ηλεκτρονικής Διακυβέρνησης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 27 Αυγούστου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 


ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: νν60πΐ3δίβΓ.βί@6ΐ.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01001662808140020 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































